2001/03/31 23:24 Zatvori, spona izme�u Kosova I Srbije\nSAT, 31 MAR 2001 23:24:16 GMT\nZatvori, spona izme�u Kosova I Srbije\n''Albanski zatvorenici u Srbiji su jedini lanac koji ve�e Kosovo za Srbiju. Svaki zatvoreni Albanac koji bude oslobo�en je karika manje u tom prokletom lancu'', izjavio je pre nekog vremena Abdulah Hoxha, star oko 70 godina, koji se sa svojim bli�njima sastao u hangarima Me�unarodnog komiteta Crvenog krsta. On nije video svoju porodicu i nije poznavao nekoliko najmla�ih �lanova iz njegove porodice, koji su se rodili u poslednje dve godine ili nije prepoznao one koji su u me�uvremenu poodrasli. Zajedno sa mla�im bratom Tomorom, uhap�en je od strane srpskih sigurosnih snaga samo nekoliko dana po�to je Milo�evi� priznao poraz. Zajedno sa ostalima je odveden po zatvorima u Srbiji u danima kada su na Kosovo ve� ulazile me�unarodne mirovne snage pod vo�stvom NATO i dok su se Milo�evi�eve snage povla�ile. Vojno - tehni�ki sporazum kojim su precizirani detalji povla�enja i repozicioniranja srpskih snaga nije bio dizajniran kako bi uklju�io i osloba�anje zarobljenih civila. Skoro milion albanskih izbeglica se iz susednih zemalja, gde su prona�li uto�i�te, vratilo na Kosovu i tada je ustanovljeno da je nestalo oko 7 000 ljudi. Krajem juna te iste godine, oslobo�ena je do sada najve�a grupa zarobljenih Albanaca 145 njih. Kosovska organizacija za za�titu ljudskih prava i Udru�enje politi�kih zatvorenika Kosova su tvrdili da se na njihovim listama nalazi vi�e od sedam hiljada osoba o �ijoj se sudbini ni�ta nezna.\nKrajem 1999. godine, nakon nastojanja Me�unarodnog komiteta Crvenog krsta, zvani�nici u Beogradu su objavili listu zatvorenih Albanaca koji su se nalazili po zatvorima u Srbiji. Prema toj listi, u njima je bilo ne�to vi�e od 2 000 Albanaca, dok za oko pet hiljada ostalih nije bilo nikakvih informacija.\n''Od juna 1999. godine, iz zatvora u Srbiji je oslobo�eno preko 1 600 Albanaca'', ka�e Vjosa Osmani, odgovorna za informisanje pri Me�unarodnom komitetu Crvenog krsta, dodaju�i da se zvani�no u zatvorima nalazi ne�to malo preko 400 osoba.\nPoslednja osloba�anja nekoliko grupa Albanaca, vi�e od 200 njih, oslobo�eno je u skladu sa Zakonima o amnestiji usvojenim po�etkom marta 2001. godine od strane saveznog parlamenta i Skup�tine Srbije. ''Oslobe�eno je 49 zatvorenika, a dodaju�i njima i dana�njih 99, ukupno je 148 zatvorenika steklo slobodu u skladu sa Zakonom o amnestiji, kazala je glasnogovornica Me�unarodnog Crvenog krsta Caroline Dueillese. U me�uvremenu je oslobo�en jo� jedan broj koji je pribli�an cifri od 200 amnestiranih, koliko su otprilike i najavile zvani�ne srpske vlasti. Saveznim i republi�kim Zakonima o amnestiji, obuhva�eni su samo oni zatvorenici koji su dr�ani u zatvoru bez ikakvog pokrenutog sudskog postupka ili su pak osu�eni u vezi sa �lanom 136. Krivi�nog zakona SRJ, tj., za krivi�no delo ''ujedinjenje radi neprijateljske delatnosti'', Zakon koji je primenjivan prema kosovskim Albancima tokom vladavine Slobodana Milo�evi�a.\nMe�utim, amnestijom nisu obuhva�eni oni kosovski Albanci koji su optu�eni ili osu�eni za krivi�no delo terorizma. Me�u onima koji nisu obuhva�eni ovim zakonom je i jedan broj uhap�enih iz prva grupe zatvorenih Albanaca kojima se sudilo kao osobama koje su imale veze sa za�ecima OVK, naoru�anom grupom koja je zapo�ela otpor protiv Milo�evi�evih snaga, a koji izdr�avaju kazne od 10 do 20 godina zatvora. Jedan manji broj njih, me�utim ipak se ovih dana dokopao slobode. Za njihove kolege koji se jo� uvek nalaze iza re�etaka nisu pomogle ni ocene me�unarodnih organizacija koja se bave ljudskim pravima i koje su sudske procese protiv njih svojevremeno ocenile kao montirane politi�ke procese.\nU tom sklopu, administrator Kosova Hans Haekerup je jo� na po�etku svog mandata �efa Misije OUN na Kosovu zvani�no zatra�io od vlasti u Beogradu vra�anje na Kosovo svih albanskih zatvorenika koji se aktuelno nalaze po srpskim zatvorima. ''One koji su nevini i one prema kojima nije pokrenuta optu�nica, treba odmah osloboditi, a za druge �emo obezbediti pravedna su�enja prema me�unarodnim standardima ovde na Kosovu'', rekao je tada Haekerup.\nMe�utim, Vlada u Beogradu se oglu�ivala takvim zahtevima. Kosovki Albanci su, s druge strane, jedine nade za povratak svojih bli�njih polagali na pritisak koji bi me�unarodna zajednica trebala da izvr�i na novu Vladu u Beogradu. Tada�nji �ef Civilne Misije OUN na Kosovu Bernar Ku�ner je u svom govoru u Evropskom parlamentu zatra�io da se ukidanje me�unarodnih sankcija prema Srbiji uslovi osloba�anjem zatvorenih Albanaca. Me�unarodna zajednica, me�utim, okrenuta ka pru�anju podr�ke Vladi gospodina Ko�tunice, kako bi ga nagradila za svrgavanje Milo�evi�a sa vlasti, nije pokazala razumevanje za zahteve gospodina Ku�nera, koji su istovremeno bili i zahtevi kosovske javnosti.\nAlbancima u me�uvremenu nije preostalo ni�ta drugo, nego da izvr�e pritisak na ovda�nju me�unarodnu administraciju kako bi ona poja�ala pritisak na Beograd na vi�im nivoima. Krajem pro�le godine, nakon pobune u nekoliko zatvora u Srbiji, hiljade Albanaca zabrinutih za sudbinu svojih bli�njih, nekoliko nedelja su protestovali u centru Pri�tine paralizuju�i tako �ivot u glavnom gradu Kosova, gde je sme�teno i sedi�te me�unarodne administracije. Me�utinm, ni to nije rezultiralo nekim uspehom, osim �to je Me�unarodnom komitetu Crvenog krsta dozvoljeno da redovno organizuju posete �lanova prodice albanskim zatvorenicima u Srbiji. ''Poslednjih meseci uslovi su donekle pobolj�ani, ali tamo je jo� uvek pravi pakao za Albance'', rekao je Faton Malaj, mladi� iz De�ana koji je ovih dana oslobo�en, nakon dve ipo godine zatvora bez ikakve optu�nice. I zvani�nici Me�unarodnog komiteta Crvenog krsta ka�u da na osnovu njihovih poseta srpskim zatvorima mo�e da se konstatuje da je stanje po zatvorima bolje.\nIpak, tek oslobo�eni zatvorenici ka�u da svaki incident na Kosovu u kojem strada neki Srbin mo�e imati i posledice po albanske zatvorenike u Srbiji. Ne zbog toga �to se radi o dr�avnoj politici, ve� zato �to se postupci pojedinaca u zatvorskim vlastima ne mogu u takvim okolnostima kontrolisati. S druge strane, zvani�no se jo� uvek pouzdano nezna koliko �e Albanaca ste�i slobodu u skladu sa poslednjim Zakonom o amnestiji. Prvo je re�eno da �e ovim pomilovanjem biti oslobo�eno 108 Albanaca, ali ova brojka je odavno preba�ena. ''Mi nemamo podataka o tome, po�to nam se informacije o oslobo�enima serviraju dnevno i to samo dan nakon pu�tanja'', ka�e portparol Caroline Dueillese.\nBilo kako bilo, oskloba�anje svih zatvorenih Albanaca ne�e pro�i bez problema. U stvari re�enjem ovog problema pokrenu�e se drugo pitanje - pitanje nestalih osoba. Prema Odboru za za�titu ljudskih prava i sloboda sa sedi�tem u Pri�tini, smatra se da takvih danas ima oko 2000. Ova brojka je bila mnogo ve�a do formiranja Komisije za otkrivanje i identifikaciju �rtava rata, koja je osnovana pro�le godine u okviru UNMIK-a. Tokom zajedni�ke istrage eksperata Ha�kog tribunala i ameri�ke organizacije ABBACELI, izvestan broj onih koji su se smatrali nestalima prona�en je i identifikovan u masovnim grobnicama. Mnoga tela su prona�ena i pojedina�no, po raznim delovima Kosova.\nPosao u vezi sa zatvorenima i nestalima sada vr�i Ured UNMIK-a koji je utemeljen kao kompromis na zahtev Albanaca za institucionalizovanje ovog pitanja putem formiranja posebnog Departmana u zajedni�kim administrativnim strukturama.\n''Zatvorenici koji se dr�e u Srbiji su otvorena rana Kosova'', ponovio je vi�e puta tokom svog mandata Bernar Ku�ner, a Albanci govore da bi osloba�anje svih zatvorenika bio prvi korak ka izgradnji tolerantnog dru�tva na Kosovu...


Zaražen radnik doma za starije u Kneževu - The Srpska News\nHomeDruštvoZaražen radnik doma za starije u Kneževu\nKod jedne osobe zaposlene u domu za starija lica u Kneževu potvrđeno je prisustvo virusa korona, saopšteno je danas iz Ministarstva zdravlja i socijalne zaštite Republike Srpske.\nU saopštenju se navodi da će u ovoj ustanovi biti sprovdene sve potrebne epidemiološke mjere u smislu testiranja kontakata i dezinfekcije objekta.\nIstiče se da je testiranje izvršeno u okviru epidemiološkog nadzora osoba koje rade u domovima za starija lica.\nIz Ministarstva navode da je testirano još 48 osoba iz ovog tipa ustanova u Banjaluci, Kneževu i Gradišci, te da su ovi testovi negativni.\n“Svi testirani u posljednja 24 časa iz Doma penzionera u Banjaluci su negativni na virus korona, a nadležna higijensko-epidemiološka služba nastavlja pojačani nadzor nad zdravstvenim stanjem korisnika i zaposlenih u ovoj ustanovi” ističe se u saopštenju.\nDoktor Branimir Nestorović uključio se u jutarnji program TV Prva i rekao da virusa koron neće biti preko ljeta, te da se nada da se virus neće vratiti na zimu. “Nemci su ispali najpouzdaniji, ipak […]


VRLO UZNEMIRUJUĆA PRETNJA AMERICI - Ruski bombarderi poslali JASNU PORUKU: "Dolazimo do vas" | WebTribune\nHome IZBOR VRLO UZNEMIRUJUĆA PRETNJA AMERICI – Ruski bombarderi poslali JASNU PORUKU: “Dolazimo do vas”\nPosted date: октобар 08, 2017 In: IZBOR, U FOKUSU\nUkupno je bilo uključeno pet aerodroma i dva poligona u različitim regionima Rusije, od zapada do dalekog istoka, a prvi put je bio iskorišćen i aerodrom u Anadiru, gradiću na krajnjem istoku Rusije.\nPrema oceni ruskih medija, ova vežba omogućila je ruskoj vojsci da proširi domet upotrebe ruske strateške avijacije, kao i da potvrdi svoju mogućnost da može da izvrši napad na zamišljenog neprijatelja koji se nalazi na bilo kojoj tački na planeti.\nStručnjaci su mišljenja i da je ova vežba svojevrsna poruka pre svega SAD, a ugledni vojni analitičar i kolumnista „Komsomolske pravde“ Viktor Baranec smatra da, za razliku od severnokorejskih raketa, za koje se još uvek ne zna da li su u stanju da dolete do američkog tla, Rusija raspolaže naoružanjem koje ima tu mogućnost.\n„Ja bih rekao da je cilj ove vežbe da se ohlade pojedine vruće glave u Beloj kući i Pentagonu“, rekao je Baranec.\nAvioni Tu-22M3 i Tu-95MS predstavljaju izuzetno ozbiljno naoružanje, dodaje on, budući da je reč o supersoničnim avionima naoružanim raketama koji su u stanju da bombarduju ciljeve na udaljenosti od 3.000 kilometara od aerodroma.


Foto: Arhivska fotografija | Haradinaj: I bez ukidanja taksi, najava vizne liberalizacije\nN.N. 22.05.2019 22:51\nHaradinaj je za televiziju T7 rekao da su dan nakon što su predstavnici Prištine "kritikovani zbog taksi na srpske i proizvode iz BiH, njemački zvaničnici potvrdili da je Njemačka odlučila da liberalizuje vize".\n"Oni nisu trgovali taksama. Sljedećeg dana njemačka kancelarka Angela Merkel je angažovala svog ministra da potvrdi da će uskoro biti liberalizacije", rekao je Haradinaj.\n"Gazeta expres" je nedavno prenijela da je predsjednik privremenih institucija u Prištini Hašim Tači rekao da je "frustriran zbog činjenice da zemlje EU nisu jedinstvene u pogledu liberalizacije viznog režima za građane Kosova".\nRamuš Haradinaj Berlin


GLOBO u Novom Sadu- otvoren je najveći salon rasvete u Srbiji | Globo centar dekorativne rasvete Od subote, 04-og avgusta, Novi Sad je postao bogatiji za mesto gde možete kupiti najkvalitetniju rasvetu i unikatan nameštaj za svoj dom.\nOd subote, 04-og avgusta, Novi Sad je postao bogatiji za mesto gde možete kupiti najkvalitetniju rasvetu i unikatan nameštaj za svoj dom. Na više od 700 kvadratnih metara, u izložbenom GLOBO salonu rasvete, izloženi su najrazličitiji modeli- zidna rasveta, podna, kupatilska i baštenska, rasveta za dečiju sobu i dekorativni primerci koji će ulepšati svaki kutak Vašeg doma.\nNa adresi Radoja Domanovića 47, pronaći ćete zanimljive, funkcionalne i dekorativne primerke koji će oplemeniti Vaš životni prostor. Modeli koji će udovoljiti svakom ukusu, inspirisani su od tradicionalnog, preko modernog do industrijskog dizajna.\nFunkcionalnost i estetika nije prisutna samo u segmentu rasvete. GLOBO u ponudi ima jedinstvene primerke nameštaja koji se savšeno uklapa u enterijer opremljen po istančanom ukusu.\nProstor je raspoređen po nivoima gde možete naći modele iz ekskluzivnog i klasičnog programa, kao i outlet asortiman.\nPored brojnih popusta povodom otvaranja najvećeg salona rasvete u Srbiji, GLOBO nudi mogućnost kupovine izloženih artikala po nižim cenama, kao i prodaju na odloženo putem čekova.\nPozivamo vas da nas posetite, uz obećanje da ćete za svoj dom pronaći dosta zanimljivih i praktičnih modela.


BEOGRAD SPREMAN ZA ŠKOLSKO SP U FUDBALU! – Sportski savez Beograda\nPočetnaVesti naslovnaBEOGRAD SPREMAN ZA ŠKOLSKO SP U FUDBALU!\nBeograd će od 06. do 14. aprila biti domaćin velikog međunarodnog takmičenja, Svetskog školskog prvenstva u fudbalu. Svetsko prvenstvo biće organizovano na čak osam terena u glavnom gradu i dva terena u Sportskom centru FSS u Staroj Pazovi. Očekuje se dolazak preko 1.000 učesnika (fudbaleri, fudbalerke, treneri i ostali članovi ekspedicije).\n– Za naslov najbolje ekipe srednjoškolskog uzrasta boriće se čak 24 države u muškoj i 16 u ženskoj konkurenciji. Biće to pravo Svetsko prvenstvo, sa puno utakmica, a gledaoci će moći na delu da vide mladiće i devojke, koji kucaju na vrata prvih timova u svojim zemljama u kojima nastupaju. Sigurno je da će među njima biti naslednika Ronalda i Mesija, ali i Saše Ilića i Dragana Stojkovića Piksija. Potrudićemo se kao i uvek do sada da budemo sjajni domaćini. Ulaz na sve utakmice je besplatan – obavestio nas je generalni sekretar Saveza za školski sport Srbije, Uroš Savić, nekada i sam profesionalni fudbaler.\nBeograd je u poslednje dve godine bio domaćin još dva velika međunarodna školska Svetska prvenstva. Prošle godine je organizovano SP u basketu tri na tri, a 2016. Svetsko prvenstvo u odbojci. U oba slučaja i u muškoj i ženskoj konkurenciji.\n– Ovo je još jedna u nizu potvrda da radimo odlično. Biće nam čast da ugostimo najbolje svetske ekipe. Dugo se pripremamo za ovaj događaj. Uz veliki broj utakmica koje će se održati na čak deset terena, klinci će imati i priliku da upoznaju glavni grad Srbije. Na Kalemegdanu ćemo imati organizaciju Kulturnog dana, gde će se predstaviti sve zemlje učesnice i to svako na svoj tradicionalni način. Veliku zahvalnost u finansijskoj pomoći oko SP dugujemo državi Srbiji, Ministarstvu omladine i sporta, gradu Beogradu i gradskom sekretarijatu za sport i omladinu – istakao je Željko Tanasković, predsednik Saveza za školski sport i član borda ISF.


Istanbul novi New York za finansije – Informer\nU istanbulskoj četvri Atašehir, po uzoru na New York i Dubai, gradiće se jedan od najvećih finansijskih centara u svijetu, osiguraće i 30.000 novih radnih mjesta.\nNa površini od 2.5 miliona kvadratnih metara biće smještene vodeće finansijske ustanove Turske i svijeta, koje će poslovati 24 časa dnevno svih sedam dana u nedjelji.\nPoslovni toranj koji je obuhvaćen ovim projektom biće najviši u Turskoj i jedan od najvećih u Evropi, a po riječima arhitekte simbolizuje dinamiku i povjerenje u Tursku i odražava sve ono što je inspirativno u modernom Istambulu.\nU okviru ovog projekta, Turska namjerava premjestiti iz Ankare u Istanbul upravne zgrade Halkbanke, Vakifbanke, Ziraat Banke, Institucije za nadzor i uređenje bankarskog sistema i Odbora kapitalnog fonda.\nU sklopu projekta planirana je izgradnja hotela, kongresnih dvorana i kulturnih centara i višespratnice sa stanovima.\nInspiracija za projekat izgradnje malog gradića, u kojem će se nalaziti i privatne banke, došla je iz Topkapi palate.\nStanovništvo Istanbula je dramatično poraslo sa 2.7 miliona u 1980 na preko 13 miliona prošle godine, koje je stvorilo građevinski “bum” u protekloj deceniji, prenosi Seebiz.\nTroje djece umrlo jer ih je otac liječio samo molitvom


Potvrđene tvrdnje Narodne stranke da je Institut Jaroslav Černi prodat Milenijum timu - Ozonpress :: internet portal\nTag: institut, Millenium, narodna\nNarodna stranka saopštava javnosti Srbije da su konačno dokazane naše tvrdnje da će društvo MILLENNIUM TEAM DOO izvršiti kupovinu renomiranog Instituta Jaroslav Černi kako bi se izvršila „stručna legalizacija“ naprednjačkog projekta naselja Beograd na vodi. Kupovina Instituta ima isključivo za cilj da se samom državnom vrhu omogući nesmetana izgradnja planirane trase beogradskog metroa čije se linije ukrštaju upravo na području naselja Beograd na vodi i planiranog stambenog naselja na području vodoizvorišta u Makišu.\nMinistarstvo privrede Republike Srbije juče je saopštilo da je potpisan ugovor o prodaji 92 odsto kapitala Instituta Jaroslav Černi konzorcijumu koji čine društvo MILLENNIUM TEAM DOO i 7 direktora iz samog Instituta čije uključivanje u postupak privatizacije, sada je bar jasno, je imalo isključivo za cilj da da kredibilitet samoj privatizaciji. Ovom prodajom stvorili su se uslovi za davanje „stručnih mišljenja koji će opravdati“ planirane linije beogradskog metroa koje se ukrštaju na području naselja Beograd na vodi odnosno da investitor može vršiti slobodnu gradnju stambenog naselja u blizini vodoizvorišta Makiš.\nMeđutim ono što je sporno, i zbog čega ova privatizacija mora biti sudski ispitana, jeste razlog privatizacije renomiranog Instituta koji ima strateški i regionalni značaj i koji predstavlja vodeći institut u oblasti hidrotehnike i kao takav ostvaruje dobit koja dovodi u sumnju ekonomsku opravdanost njegove prodaje. U poslovnoj 2020 godini Institut je ostvario ukupan prihod od 1.149.820.000,00 RSD pa je pored razloga prodaje Instituta, javnost ostala uskraćena i za način na koji je Ministarstvo privrede izvršilo procenu vrednosti Instituta određujući kao početnu cenu samo iznos od 2,576 miliona eura kada Institut ostvaruje ukupan prihod od 1.149.820,00 RSD ???\nNarodna stranka prva je obavestila javnost o nameri da se Institut proda upravo društvu MILLENNIUM TEAM DOO zbog čega je isto društvo podnelo tužbu protiv Narodne stranke. Vreme je pokazalo da je Narodna stranka bila u pravu i da su naši navodi sada dokazani, te da ćemo nastojati da dokažemo i sve ostale navode koji se odnose na činjenicu da je društvo MILLENNIUM TEAM DOO favorizovano od strane samog državnog vrha Republike Srbije odnosno povezanost vlasnika društva MILLENNIUM TEAM DOO i samog državnog vrha Republike Srbije na čelu sa Sinišom Malim.


Sinofarm manje efikasna protiv delta soja virusa - Portal Iz Prve Ruke\nKineska vakcina Sinofarm slabije deluje na delta soj, nego na starije varijante korone, ali to ne znači da ne štiti vakcinisane od težeg oboljenja i smrti.\nŠta više, nakon prve studije o efikasnosti ove vakcine na delta soj, naučnici ističu da, ako ste vakcinisani Sinofarmom veoma je mala verovatnoća da ćete završiti u bolnici ili umreti od nove varijante korone.\nKako četvrti talas uzima maha sa sve dominantnijim delta sojem, tako se sve više ljudi u Srbiji pita koliko su efikasne vakcine na nove varijante virusa. U Srbiji je najviše ljudi vakcinisalo kineskom vakcinom Sinofarm, pa je logično najveće interesovanje za rezultatima dejstva ovog cepiva na delta soj.\nI stigli su prvi rezultati. Laboratorijska studija na Šri Lanki utvrdila je da nivo antitela kod ljudi, koji su primili Sinofarmovu vakcinu manji 1,38 puta na delta soj, u odnosu na prvu varijantu virusa registrovanu u kineskom gradu Vuhan.\nStudiju su sproveli naučnici sa Univerziteta Šri Jaievardenepura, kao i opštinskog veća Kolombo na Šri Lanki, odnosno sa Univerziteta Okford u Velikoj Britaniji.\nProfesorka molekularne genetike i virusologije na Univerzitetu West Indies Kristina Karington citirala je studiju iz Šri Lanke i otkrila da se Sinofarmova vakcina dobro drži i protiv delta soja.\n„Očekuje se da će vakcina Sinofarm biti zaštitna protiv delta soja, ali i drugih varijanti virusa. Nakon vakcinacije, vaš imunološki sistem u osnovi zna kako izgleda neprijateljski virus i već je pripremio zalihu alata za borbu protiv virusa. Dakle, ako ste vakcinisani i zarazite se, verovatnoća da završite u bolnici ili da umrete od korone je izuzetno niska i mnogo, mnogo niža nego da niste vakcinisani“, istakla je Karington.\nKarington je dodala da već postoje „podaci iz stvarnog sveta“ koji pokazuju da je vakcina Sinofarm efikasna i protiv drugih varijanata korone.\n„Otkrili su da je vakcina Sinofarm izuzetno dobra u stvaranju antitela protiv virusa. Dakle, vidimo da Sinofarm vakcina dobro deluje i protiv drugih sojeva korone“, naglasila je Karington.\nPodsećanja radi, u Srbiju je od januara stiglo više od četiri miliona vakcina Sinofarm, a sve se glasnije najavljuje da će u borbi protiv delta soja biti potrebna i treća doza cepiva. Tako je Nacionalni koordinacioni tim za imunizaciju u Srbiji preporučio za treću dozu Fajzer ili Moderna vakcinu, koja bi u Srbiju trebalo da stigne na jesen.\nPovezane temedelta soj korona virusakorona virusSinofarmSRBIJA\nFilmovipre 14 minuta


Preporučujemo - TV emisija ''Srbija u kadru'' | Srce lutajuće\nby Damir December 10, 2019 December 10, 2019\nU sve većoj konkurenciji različitih televizijskih i radijskih emisija, specijalizovanih magazina, internet portala, posvećenih turizmu i putovanjima u Srbiji, jedan projekat se izdvaja svojim kvalitetom i profesionalnošću, a to je emisija ”Srbija u kadru”.\nAutori emisije, mladi i poletni šabački dvojac, Milica Janković i Aleksandar Pavlović, iz produkcije ”Kadar”, ističu da pošto Srbija obiluje prelepim predelima, običajima koji se od mesta do mesta razlikuju, ali i raznim manifestacijama po kojima je naša zemlja prepoznatljiva u svetu, želja im je da svaka emisija bude i jedinstvena pozivnica za obilazak najlepših mesta u Srbiji.\nEmisija se emituje četiri puta mesečno na preko 60 lokalnih televizijskih stanica u Srbiji, a svaku emisiju možete pogledati na njihovom YouTube kanalu.\nOsim preporuke da pogledate zanimljive priloge sa raznih zanimljivih destinacija, ovo je ujedno poziv turističkim subjektima kojima se dopadne nešto od prikazanog i ukoliko žele da se o njihovoj destinaciji ili objektu napravi jedna lepa reportaža, slobodne se jave produkciji ”Kadar” koja će realizovati svaku vrstu dogovora pod izuzetno povoljnim uslovima.\nMi smo za ovu priliku izdvojili dve njihove emisije, snimljene u Vojvodini, kao ilustraciju svega gore navedenog.


Šoškić NALJUTIO ministra: Evo kako je Mali ODGOVORIO bivšem guverneru\nMinistar finansija Siniša Mali rekao je, reagujući na izjavu profesora Ekonomskog fakulteta Dejana Šoškića da nema govora da je Srbija šampion, da je to sticanje jeftinih političkih poena.\nMali je izjavu Šoškića da je neselektivna pomoć upitan potez koji se sa ekonomskog gledišta ne može opravdati, ocenio kao “politikansku zloupotrebu ozbiljne funkcije koju obavlja, zarad sticanja jeftinih političkih poena za sebe i one na čijem je platnom spisku”.\nŠoškić, koji je bio i guverner Narodne banke, rekao je za N1 televiziju da će najavljenu pomoć građanima jednog dana svi vraćati, a da će javni dug preći 60 odsto bruto nacionalnog dohotka (BDP) što je limit i za razvijene zemlje.\n“To da nema govora da je Srbija šampion, a da je pomoć novo zaduživanje mogu da izreku samo ozbiljno zbunjeni propagandom mašinerijom samozvanog lidera opozicije, ili oni koji svaki svoj nastup maliciozno koriste da unize rezultate koji se postižu”, saopštilo je Ministarstvo finansija.\nDodaje se da je Mali od bivšeg guvernera “očekivao malo više poznavanja materije, jer realnost je daleko od njegove fikcije”.\nMali je naveo da pojedinci još od prošle godine neopravdano kritikuju izdvajanja države za sve punoletne državljane, koje ocenjuju kao neselektivna.\n“Neumesno je praviti razliku između građana i upravo tu je razlika između nas i vas koji ste nekada vladali ovom zemljom”, naveo je Mali i dodao da ukoliko neko ne želi ne mora da uzme pomoć.\nOn je rekao da Srbija spada među retke zemlje koje javni dug drže na nivou ispod propisanih 60 odsto BDP, koliko je predviđeno Mastrihtskim sporazumom.\nMali je rekao da “ove godine optimistično očekujemo da budemo na vrhu starog kontinenta po pitanju uspešnosti ekonomije”.\n“Šoškiću, građani, ali i privreda sada više nego ikada imaju razloga da veruju u poslovnu perspektivu i u institucije sistema. Nismo zaboravili da je inflacija u to vaše vreme, 2011. godine, došla do rekordnih 11 odsto čime je dodatno obezvređen realni dohodak građana, a danas je inflacija na nivou od 1,5 odsti”, rekao je Mali.\nOn je za Šoškića rekao da je samo jedan u nizu “majstora za propast”, u čije je vreme dinar “maestralno gubio na vrednosti”.\nRadnici Ziđina tvrde da vakcinisanima nije plaćeno 100 odsto bolovanje zbog kovida


Paket “Strategic Cloud Guideline” | Sourcing International\nPaket “Strategic Cloud Guideline”\nStrategija na nivou kompanije u vezi sa cloud sourcingom je od suštinske važnosti. Da li je potrebno koristiti usluge clouda, i ako jeste, koje i na koji način? Proces selekcije treba da uzme u obzir organizacione, funkcionalne, ekonomske aspekte, kao i zaštitu podataka.\nPaket “Strategic Cloud Guideline” ima za cilj da razvije okvir i smernice za uvođenje usluga clouda u kompaniju: identifikacija faktora uspeha, analiza okruženja, analiza trenutnog stanja i potencijala, spisak mera, i konačno, implementacija odgovarajućih aktivnosti. Ovo zaposlenima pruža jasno definisan put koji treba da prate tokom procesa cloud sourcinga.


Demokratska stranka: Bajatović je bio neuspešan student, a sad - doktor nauka? - Glas Šumadije\nNaslovna > Politika > Demokratska stranka: Bajatović je bio neuspešan student, a sad – doktor nauka?\n11/09/2021 11/09/2021 5831 komentar na Demokratska stranka: Bajatović je bio neuspešan student, a sad – doktor nauka?\nDemokratska stranka poziva Dušana Bajatovića da objasni javnosti kako je uspeo da u rekordnom roku, uz više izuzetno zahtevnih poslova koje profesionalno obavlja, završi i doktorske studije, napiše i odbrani doktorsku disertaciju. Budući da je reč o višestrukom državnom funkcioneru, a sada i naučniku sa neviđenim dostignućima, on ima obavezu da i javnosti i naučnoj zajednici takođe objasni kako je uspeo da za vrlo kratko vreme, sa koautorima, napiše i objavi nekoliko naučnih radova u prestižnim međunarodnim časopisima, kad to teško polazi za rukom čak i onima koji se isključivo bave naukom. Bajatović je dužan da u vezi sa svojim doktoratom objasni praktično sve osim toga odakle mu pare za doktorske studije, jer od javnih funkcija koje obavlja mesečno zarađuje čak 34000 evra.\nResorni odbor Demokratske stranke za obrazovanje zahteva od ovog poslanika vladajuće koalicije da odgovori na još nekoliko pitanja:\nKako je uspeo da, potpuno neprimećen od drugih doktoranada i svih ostalih na Fakultetu tehničkih nauka, sa prosečnom ocenom 10,00 položi sve ispite dok istovremeno radi kao direktor „Srbijagasa“, poslanik u Skupštini Srbiji, član Nadzornog odbora „Jugorosgaza“, predsednika nadzornog odbor skladišta gasa „Banatski Dvor“ i direktor „Gastransa“?\nDa li je svoje iskustvo u gomilanju dugova „Srbijagasa“ implementirao u doktorsku disertaciju, budući da je Vlada Srbije tom preduzeću samo u 2019. godini otpisala dug od neverovatnih 1,2 milijarde evra. Naposletku, javnost i naučna zajednica moraju konačno saznati na kojem fakultetu je i kada Bajatović završio osnovne i magistarske studije, ili je visoku naučnu titulu stekao samo sa regularnom maturom?, saopštavaju iz Demokratske stranke.\nNaše sumnje u Bajatovićev podvig, osim pomenutih razloga, zasnovane su i na činjenici da je on svojevremeno odustao od studija na drugoj godini elektrotehnike još u prvoj polovini devedesetih godina, kada je postao potpredsednik Mladih socijalista. Zaista je teško poverovati u to da je nekadašnji neuspešni student osnovnih studija na Fakultetu tehničkih nauka posle više od četvrt veka na istom fakultetu na tako blistav način regularno stekao titulu doktora nauka.\nTagovi: Demokratska stranka Dušan Bajtović\nU toku suzbijanje ambrozije na teritoriji Kragujevca\n11/09/2021 u 12:35\nŠto bre napadate Bajatovića? Pa on je slika i prilika sadašnje genaracije političara u Srbiji (pre svega onih na vlasti). Sumnjive diplome i plagirani doktorati, a sve to začinjeno vulgarnim političkim nastupima i totalnim nepoznavanjem moderne strategije političkog delovanja (primerene zemljama EU). To su tzv. samouki političari zaostali u vremenu i prostoru, sa bajatim (baš mu se prezime uklapa) političkim idejama i prevaziđenim političkim ciljevima. Tim nesrećnicima je dopalo da danas budu na čelu ove države koju su doveli na ivicu ponora i u kojoj je narod izgubio svaku nadu da bolje sutra uopšte i postoji. Srbiji je potrebno političko, ekonomsko i svako drugo resetovanje, a to pre svega podrazumeva trajan odlazak sa političke scene SNS i SPS kao i svih ovakvih likova koji na svakom koraku, kroz svoje štetočinsko političko delovanje, prikazuju nakazno lice sadašnje vlasti.


Vučić snimatelju: Zameni Soni kameru Panasonikovom\nIzvor: B92, 16.Mar.2016, 18:04\nBeograd -- Premijer Srbije Aleksandar Vučić izjavio je da svaka država i svako mesto u svetu vode računa o tome da podstaknu domaću proizvodnju.\nTako se on, kaže, i bori da Srbi najviše kupuju Fijatove automobile proizvedene u Srbiji, ali i kamere marke Panasonik, iz Svilajnca.\nPrilikom obilaska fabrike "Panasonic Lighting Devices Serbia" u Svilajncu, Vučić je rekao da je tražio od svog snimatelja da zameni svoju Soni kameru Panasonikovom.\n"Smejte >> Pročitaj celu vest na sajtu B92 << se vi meni, to su me naučili u Japanu kad sam bio", rekao je premijer i objasnio:\n"Kad odete u Hirošimu videćete samo Mazdina vozila, kad odet u Nagoju videćete Tojotina vozila, kad odete u Jokahomu samo Nisanova vozila, kad odete u Tokio videćete sva moguća vozila, ali, hoću da kažem da svako mesto vodi računa kako da podstakne svoju proizvodnju", rekao je on.\nZato će i on da se bori da se u Srbiji kupuje najviše Fijat iz kragujevačke fabrike, i Panasonik kamere, rekao je Vučić.\nVučić je izjavio da će naplata PDV u prva tri meseca biti za pet odsto veća od planirane, što su veoma dobri rezultati za Srbiju.\nOn je prilikom posete fabrike Panasonik u Svilajncu rekao da će i rezultati sa rashodne strane biti bolji nego što je planirano, što znači da će deficit biti značajno niži.\n"Prihodi će biti bolji od očekivanih, to će se dobro videti na kraju meseca", rekao je Vučić.\nPremijer je rekao da se prave čvrsti temelji za dobru građevinu, kakva treba da bude srpska ekonomija.\nVučić: U Nagoji vozi Tojotu, u Srbiji Fijat, snimaj Panasonikom\nIzvor: Studio B, 16.Mar.2016\nPremijer Srbije Aleksandar Vučić izjavio je danas da svaka država i svako mesto u svetu vode računa o tome da podstaknu domaću proizvodnju. ..Stoga se i on, kako je rekao, bori da Srbi najviše kupuju Fijatove automobile proizvedene u Srbiji, ali i kamere marke Panasonik, iz Svilajnca...Prilikom...\nDan pre: 15.Mar.2016\nDan posle: 17.Mar.2016


Hocu.ba Talents Grant Program za istraživače – Hocu.ba\nUniverzitet u Padovi (Università di Padova) nudi istraživačima jedinstvenu priliku rada u visokokvalifikovanim istraživačkim grupama u multidisciplinarnim mrežama naučnih područja.\nIstraživači imaju mogućnost prijave za “Talents Grant Program”- novu inicijativu u okviru Marie Skłodowska – Curie Actions (MSCA) Individual Fellowship programa, koja najboljim istraživačima finansira dodatne dvije godine istraživanja.\nCilj ovih stipendija je jačanje kreativnog i inovativnog potencijala iskusnog istraživača radom na istraživačkom projektu u saradnji s organizacijom domaćinom, a takođe se istraživaču pruža mogućnost međunarodne i međusektorske mobilnosti. Glavni uslov za prijavu je da imate doktorat ili minimalno četverogodišnje iskustvo istraživačkog rada u punom radnom vremenu. Iskusni istraživači se pozivaju da biografiju i prijedlog projekta dostave do kraja jula 2016. godine.\n« Fotografišite vaš najbolji trenutak proljeća i osvojite smart telefon\nBanja Luka: Besplatan kurs samoodbrane za žene i djecu »


Osvježeno 9. septembar/rujan, 2013.\nVisoka predstavnica Evropske komisije za spoljne poslove Catherine Ashton izjavila je u nedelju uveče da su premijeri Srbije i Kosova Ivica Dačić i Hašim Tači postigli dogovor o telekomunikacijama i energetici na sastanku u Briselu.\n"Premijeri su postigli dogovor o telekomunikacijama i energiji," izjavila je Ashton u pisanom saopštenju.\nOna je takođe rekla da je razmotreno i pitanje lokalnih izbora u novembru i da su donesene odluke koje osiguravaju poštene izbore sa najvećim mogućim učešćem.\nAshton je rekla da će se radna grupa za izbore kojom predsedava OSCE sastati u narednim danima kako bi se dogovorene odluke primenile na vreme.\nPortparolka visoke predstavnice Maja Kocijančič izjavila je za RSE da je još jedan važan rezultat razgovora u nedelju to što su pripreme izbora na pravom putu. Ona je rekla da i dalje postoje otvorena pitanja kada se radi o primeni aprilskog sporazuma kao i da se napori da se ova pitanja reše nastavljaju.\nNa konstataciju da je dogovor o energetici i telekomunikacijama verovatno veliki plus za Srbiju kada je u pitanju početak pregovora sa EU, Kocijančič je kazala:\n"Ovaj dogovor je sigurno izuzetno značajan i ne zaboravite da je zeleno svetlo za otvaranje otvaranje pristupnih pregovora već dato i da trenutno Savet razgovara o okviru za pregovore sa Srbijom".\nKosovski premijer je nakon radne večere sa visokom predstavnicom i premijerom Srbije izjavio da je ponovo razgovarano o telekomunikacijama i energiji.\n"Večeras smo postigli dogovor o oba ova pitanja", kazao je Tači.\n"Što se tiče lokalnih izbora razgovarali smo o neophodnosti visokog odziva i o najboljem načinu da se to postigne", rekao je on.\nTači je, međutim, uoči sastanka izjavio da očekuje da se pitanja energetike i telekomunikacija reše, ali da će "pitanja vezana za izbore biti rešavana u kosovskoj Centralnoj izbornoj komisiji, ne u Briselu".\nPremijer Srbije Ivica Dačić izjavio je da su razgovori prvo sa Ashton, a potom i sa prištinskom delegacijom bili veoma produktivni.\n"Mislim da je napravljen jedan veliki pomak u sporovođenju onoga što smo još i ranije dogovorili, a to je - u realizaciji priprema za održavanje lokalnih izbora. Došlo se do dogovora u oblasti telekomunikacija i energetike i čini se da je Srbija ispunila sve svoje obaveze koje su bile predviđene", istakao je Dačić.\nDačić je izrazio uverenje da više nema prepreka da se najkasnije krajem januara održi prva međuvladina konferencija.\n"Mi smo ubeđeni da više nema nikakvih prepreka da Srbija najkasnije do kraja januara, a mi očekujemo možda i do kraja decemebra, održi prvu međuvladinu konferenciju odnosno na takav način se i zvanično, znači, radno započnu pregovori o članstvu Srbije u EU", rekao je on.\nDačić je istakao da pregovori na tehničkom nivou počinju u drugoj polovini septembra, ali da je za Srbiju značajno da više niko ne može da joj prigovori da nije uradila ono što je dogovoreno na početku pregovaračkog procesa.\nDačić o izborima i dogovoru\nGovoreći o kosovskim lokalnim izborima, premijer Srbije je naveo da će Kosovo ispuniti sve što je prihvatilo kao svoju obavezu.\n"Biće imenovan predstavnik Srba u Centralnoj izbornoj komisiji, zatim svi oni koji poseduju srpska dokumenta će imati pravo da budu upisani u birački spisak, naravno da glasaju i da budu kandidati", istakao je Dačić.\nOn je ponovio da je u zajedničkom interesu, što se tiče Srba da dobiju institucije koje "više niko neće moći zvati paralelnim."\nKada je reč o energetici, naveo je da dogovor koji je postignut omogućava funkcionisanje ovih sistema bez promena na terenu.\n"Kad je reč o građanima, nikakvih promena neće biti kad je reč o elektroenergetskom sistemu i telekomunikacijama. Naši operateri će takođe moći da rade na Kosovu i Metohiji", kazao je i dodao da će se u narednim mesecima dogovoriti načini i modaliteti na koji će Međunarodna telekomunikaciona unija dodeliti na korišćenje Kosovu trocifreni broj.\n"Za to će međutim biti potreban dugi niz godina da bude primenjeno u praksi. Za nas je takođe važno da će pozivi sa Kosova za centralnu Srbiju biti lokalnog karaktera tj. sa lokalnim troškovima", rekao je Dačić.\nDogovor dovoljan da uveri Nemačku o pregovorima za Srbiju\nNaš dopisnik iz Brisela Rikard Jozwiak ranije u toku dana je javio da su ovog puta evropski posrednici bili rešeni da stvari dovedu do kraja.\n"Posrednica Ashon, kako sam saznao, prošli put je bila toliko frustrirana nepostizanjem sporazuma da je izgubila svoje, inače, poslovično strpljenje. Ona je zaista poslednjih meseci i nedelja, uprkos tome što se govorilo da je prezauzeta problemom Sirije, mnogo napora, pa, ako hoćete i sopstvenog prestiža, uložila u proces dijaloga, insistirajući na tome da se dvojica premijera non-stop sastaju", rekao je on.\nJozwiak je ocenio i da u slučaju postizanja dogovora o nerešenim pitanjima sledi period izvesne relaksacije.\n"Ono što sledi, kako saznajem iz diplomatskih izvora bliskih dijalogu, jeste još jedan susret pre lokalnih izbora na Kosovu, kako bi se Brisel uverio da izborni proces teče u skladu sa planom, ali nakon toga, do oktobra, odnosno, decembra, kada su predviđena dva samita Saveta EU, a na decembarskom se očekuje odluka o datumu pregovora sa Srbijom, neće biti značajnijih dešavanja".\nUpitan ranije kakav se izveštaj posrednice Ashton može očekivati ako se postigne sporazum, Jozwiak kaže da bi njen izveštaj u suštini bio zeleno svetlo za Srbiju.\n"Uprkos tome što je bilo problema u poslednja dva-tri meseca, što je proces dijaloga usporen, i Evropska unija i većina zemalja-članica smatraće da je Srbija učinila dovoljno da se sa njom bar otvore pretpristupni pregovori."\nO stavu Nemačke Jozwiak kaže:\n"Prošle nedelje je održan sastanak ambasadora Evropske unije i da su oni saopštili (Fernandu) Gentiliniju, posredniku EU u dijalogu i direktoru za Zapadni Balkan u Evropskoj službi za spoljno delovanje, da će, ako se postigne sporazum o energetici i telekomunikacijama, to biti dovoljno da uveri Nemačku i druge skeptike da se Srbiji bar može dodeliti datum i sa njom započeti pristupni pregovori."\nPosrednica Ashton je ranije ove nedelje pozdravila napredak Prištine i Beograda u procesu pripreme lokalnih izbora na Kosovu, koji će se održati 3. novembra.\nOna je ocenila da će ti izbori biti prekretnica za normalizaciju odnosa između Beograda i Prištine.\nAshton se u nedelju prvo sastala sa premijerom Srbije Ivicom Dačićem. Sastanku je prisustvovao i vicepremijer Aleksandar Vučić. Potom je usledio susret sa Tačijem i zajednička radna večera.\nIzbori na Kosovu: Srbi predali jedinstvenu listu\nHoće li uklanjanje grba izvući kosovske Srbe na izbore?


Novi dekreti, zabrane i otpuštanja u Turskoj\nRTS\t23.01.2017 11:41\nTurske vlasti smenile su zamenika direktora državnog fonda koji upravlja konfiskovanim kompanijama i zatvorile dve lokalne televizijske stanice, na osnovu najnovijih dekreta koji su danas izdati, u skladu s merama važećim tokom vanrednog stanja koje je uvedeno posle julskog neuspelog pokušaja puča.\nSlužbeni glasnik objavio je da je Zulfukar Šukru Kanberoglu iz fonda TMSF među 367 ljudi koji su otpušteni iz državnih institucija na osnovu četiri najnovija dekreta, kojima su, takođe, postavljena 124 civilna službenika, prenosi Rojters.\nSlužbeni glasnik navodi da su ti ljudi smenjeni zbog toga što su članovi terorističkih grupa ili grupa koje deluju protiv nacionalne bezbednosti, ili su povezani sa takvim grupama.\nTurska televizija Habertruk javila je u subotu da su tužioci izdali naloge za hapšenje više od 400 ljudi, među kojima su vojnici i bezbednosni zvaničnici, u 48 provincija širom zemlje.\nOni su optuženi da koriste šifrovanu aplikaciju za slanje poruka putem pametnih telefona za koju vlada tvrdi da je koristi mreža muslimanskog sveštenika Fetulaha Gulena, koji živi u egzilu u SAD, a koga Ankara optužuje da je organizovao pokušaj puča, navodi Haberturk.\nTurska je, posle pokušaja puča u julu, stavila iza rešetaka oko 40.000 ljudi do početka suđenja i suspendovala ili smenila više od 100.000 ljudi u vojsci, sudstvu i javnim službama, podseća britanska agencija.


Usvojen treći paket podrške vrijedan 1,22 milijarde eura - Vijesti | Radio Televizija Budva - Budva Crna Gora\nVlada je danas usvojila treći paket ekonomskih mjera podrške građanima i privredi za ublažavanje posljedica pandemije koronavirusa vrijedan 1,22 milijarde eura, koji pokriva period od četiri godine, saopštio je premijer Duško Marković.\n„Nakon što smo veoma uspješno savladali izazove na samom početku epidemije, i u prvim danima njene pojave reagovali adekvatnim mjerama ekonomske podrške privredi i građanima, implementirajući ih tokom prvog i dugog kvartala, naše očekivanje je bilo da ćemo treći paket mjera ipak donijeti u povoljnijem ambijentu od današnjeg“, rekao je Marković na konferenciji za medije održanoj neposredno nakon što je Vlada usvojila treći paket mjera.\nOn je kazao da je ne manje važno da će se do tolike sume novca i izdvajanja doći na fiskalno održiv način, ne ugrožavajući stabilnost finansijskog sistema.\n„Da bi se ovako planirana ekonomska strategija sprovela u djelo, Vlada je pripremila cijeli spektar zakonodavnih intervencija. On podrazumijeva donošenje dva nova zakona o inovacionoj djelatnosti i podsticajnim mjerama za razvoj istraživanja i inovacija, ali i suštinske intervencije u smislu izmjena i dopuna još dva važna zakonska teksta, odnosno zakona o porezu na dodatu vrijednost i energetici“, naveo je Marković.\nPrema njegovim riječima, mjere ili nova ekonomska strategija će se protezati u periodu od četiri godine, čime će se obezbijediti izvjesnost i predvidivost za privredu, kompanije i preduzetnike, a sljedstveno tome – i sigurnost za zaposlene, penzionere, korisnike socijalnih davanja, i sve građane.\nOn je saopštio da će treći paket mjera obuhvatiti određene kratkoročne i posebno dugoročne mjere.\n„Namjena kratkoročnih mjera je da obezbijede podršku sektoru turizma u iznosu od 83,35 miliona eura, podsticaj poljoprivredi i ribarstvu za realizaciju investicija u ukupnom iznosu od 89,4 miliona EUR, unapređenje konkurentnosti privrede i to kroz 17 programskih linija i davanjem deset miliona eura bespovratnih sredstava samo u ovoj godini“, precizirao je Marković.\nOn je dodao da mjere obuhvataju i podršku privredi kroz subvencionisanje zarada uključujući turizam u ukupnom iznosu od 16,2 miliona eura, kao i podršku najugroženijim kategorijama stanovništva u iznosu od 1,8 miliona eura.\n„U okviru interventnog pristupa ponovo ćemo subvencionisati zarade i sačuvati naše zaposlene, reprogramirati kredite i smanjiti stopu poreza na dodatu vrijednost (PDV) sa 21 odsto na sedam odsto na pripremanje i usluživanje hrane i bezalkoholnih pića u svim ugostiteljskim djelatnostima i to na period od godinu“, kazao je Marković.\nOn je rekao da je, uvažavajući potrebe najranjivijih kategorija građana, predviđena i novčana pomoć sa po 200 eura za korisnike materijalnog obezbjeđenja porodica, i korisnike materijalnog obezbjeđenja boraca.\n„Pored toga, Vlada će predložiti amandman na Zakon o izmjenama i dopunama zakona o penzijskom i invalidskom osiguranju kojim će se obezbijediti korisnicima najniže penzije da im se planirano povećanje od 13 odsto retroaktivno isplati od 1. januara. Vjerujemo da će te mjere, iako metodološki kratkoročne, uz brojne druge koje ih prate, postići efekat koji se od njih očekuje u brzom roku“, saopštio je Marković.\nTe mjere su, kako je rekao, namijenjene razvoju informacionih tehnologija sa ambicijom prerastanja ovog sektora u IT industriju, turizmu kao strateškoj privrednoj grani, poljoprivredi i ribarstvu, energetici i saobraćaju.\n„Zbog toga je treći paket na srednji i duži rok prepoznao prostor za brz i fokusiran razvoj, zasnovan na postignutim rezultatima, isprobanim iskustvima, i platformi stavljanja postojećih i izdašnih resursa u funkciju održivog razvoja. U ovom dijelu posebno smo prepoznali važnost ulaganja u oblasti informacionih tehnologija, gdje smo za podsticaje namijenili oko 30 miliona eura“, saopštio je Marković.\nMarković je kazao da projektovana strateška ulaganja i ekspanzivna budžetska potrošnja koja imaju razvojni karakter, i da na drugoj strani treba da budu praćene štednjom i racionalizacijom onamo gdje tekuća potrošnja predstavlja balast i ne pruža novu vrijednost ili razvojnu mogućnost.\nZbog toga će, kako je rekao Marković, treći paket obuhvatiti i smanjenje tekuće neinvesticione potrošnje u obuhvatu od dodatnih deset odsto kod svih budžetskih korisnika i državnih fondova.\n„Ovdje će pod posebnom pažnjom biti racionalizacija budžetske pozicije – ostala lična primanja. Smanjenje voznog parka u javnoj administraciji, ograničavanje broja korisnika koji imaju pravo ka korišćenje službenih vozila, kao i prodaju dijela voznog parka, kao i racionalizaciju zarada u preduzećima sa državnim vlasništvom“, rekao je Marković.\nOn je kazao da Vlada smatra obavezom da osigura ekonomsku i finansijsku stabilnost, i materijalnu sigurnost svakog pojedinca uz obezbijeđen infrastrukturni i sveukupni razvoj, i dalji rast ekonomije.\n„Zbog toga nijesmo ostali na pristupu nekih drugih ekonomija i ekonomskih doktrina, koje svoje planove i intervencije planiraju na kratak rok. Mi smo stabilnost i sigurnost u ovoj najvažnijoj društvenoj oblasti postavili na rok od naredne četiri godine, sa ulaganjem 1,22 milijarde EUR u sopstveni razvoj i održivost, stvarajući na taj način obavezu i za novu Vladu“, rekao je Marković.\nOn je podsjetio da je prvi paket mjera iznosio 280 miliona EUR i dominantno se odnosio na održavanje tekuće likvidnosti, te podršku najugroženijim kategorijama stanovništva. Drugi set mjera kreiran je u pravcu očuvanja radnih mjesta i stvaranja pretpostavki za brži oporavak ekonomije, za šta je do juna izdvojeno oko 40 miliona eura.\nVlada usvojila treći paket socio-ekonomskih mjera


Obezbijediti bolje uslove osobama sa autizmom | MINA\nNaslovnica Crna Gora Obezbijediti bolje uslove osobama sa autizmom\nObezbijediti bolje uslove osobama sa autizmom\nPodgorica, (MINA) – Javna ustanova Zavod Komanski most nema prikladne kadrovske, organizacione i stručne kapacitete za smještaj i boravak osoba sa autizmom, što za posljedicu ima kršenje njihovih prava, posebno punoljetnih korisnika, navodi se u Mišljenju Zaštitnika ljudskih prava i sloboda Crne Gore.\nPovodom pritužbe majke mladića koji ima 18 godina, smješten u Komanskom mostu, Zaštitnik je sproveo ispitni postupak i utvrdio da su mu povrijeđena prava i slobode, kao licu sa teškim autizmom.\nOn je, kako se navodi, tokom prvih dana boravka u ovoj ustanovi bio izrazito auto i hetero agresivan i destruktivan, ugrožavajući vlastitu bezbjednost ali i korisnika i osoblja.\n„Osim niza nemilih događaja, utvrđeno je da je u abdomenu imao strane predmete, a u više navrata pružena mu je terapija koja predstavlja modalitet hemijske fiksacije. Nije postojala evidencija ko je naložio njenu primjenu, dok je u terapijskom protokolu terapija ordinirana od ljekara na način da se može aplicirati „po potrebi““, kaže se u Mišljenju Ombudsmana.\nNavodi se da je, u vezi tog predmeta, konstatovano niz sistemskih problema kao i propusta u radu, i tim povodom upućene su preporuke ustanovi Komanski most i Ministarstvima zdravlja kao i rada i socijalnog staranja.\nU izjašnjenju Zavoda navedeno je da postojeći stručni kadar ne posjeduje adekvatno znanje i vještine za postupanje prema takvim korisnicima.\nKonstatuje se da medicinski radnici nemaju znanje i sertifikate za postupanje prema osobama sa autizmom i da bi trebali da prođu obuke i edukacije u cilju razumjevanja njihovih potreba, uspostavljanja komunikacije koja je za svakog korisnika ponaosob posebna i specifična, a kako bi bila postignuta neophodna i adekvatna svakodnevna njega korisnika sa teškim autizmom.\nIz Zavoda ukazuju da nemaju prikladne uslove za smještaj i boravak lica koji imaju teške i kompleksne potrebe, pa i lica sa teškim autizmom, odnosno da nema posebno izdvojenog smještajnog prostora za osobe iz autističkog spektra.\n„Zaštitnik nalazi da su iznijeti stavovi i argumentacija razumljivi, ali neprihvatljivi, uz podsjećanje da je krajem 2016.godine u Zavodu zvanično otvoren pavljon za osobe sa autizmom, ali da nije stavljen u funkciju i da u njemu nikada nijedan korisnik nije bio smješten“, kaže se u Mišljenju.\nPodsjeća se da je Zavod javna ustanova za zbrinjavanje odraslih osoba sa ozbiljnim ograničenjima u socijalnom funkcionisanju ili drugih kombinovanih smetnji u razvoju. Te osobe treba da uživaju pun i kvalitetan život, u mjeri mogućeg.\n„Svi korisnici Zavoda, pa i korisnici sa autizmom, imaju pravo na zaštitu ličnog dostojanstva, human tretman i poštovanje njihove ličnosti i fizičkog integriteta. Osobe sa autizmom nijesu krive za svoje postupke, ali je država odgovorna i dužna da im pomogne i da ih zaštiti, kao i druge korisnike i osoblje. Sigurnost mora uvijek biti garantovana u institucijama gdje se nalaze osobe koje su pod brigom države“, navodi Ombudsman.\nZaštitnik je utvrdio da postupanje Zavoda u konkretnom slučaju nije bilo u skladu sa međunarodnim standardima i podsjeća na odluku Evropskog suda za ljudska prava L.R protiv Sjeverne Makedonije kojom je utvrđena povreda Evropske konvencije, “jer je aplikant smješten u Institut za koji su vlasti znale da ne može da zadovolji njegove potrebe”.\nU Mišljenju je konstatovano da nadležni organi nisu propisali i odredili koje standarde i programe imaju obavezu da ustanove i sprovode nadležne institucije u Crnoj Gori, koje se bave njegom i tretmanom osoba sa dijagnozom autizam.\n„Konstatovano je da nisu donijeta i usvojena strateška dokumenta koja sadrže planove, strategije, smjernice i/ili druga dokumenta, koja bi se sprovodila i primjenjivala u cilju adekvatnog tretmana i svakodnevne njege punoljetnih lica sa teškim autizmom“, navodi Zaštitnik.\nKonstatovane činjenice nameću potrebu, kako se ocjenjuje, blagovremene reakcije radi postupanja i ulaganja napora u osmišljavanju i stvaranju plana djelotvorne transformacije i reorganizacije Zavoda.\n„Definitivno se mora napraviti polazna osnova za promjene na strateškom, zakonodavnom i operativnom nivou, kako bi se osiguralo potpuno poštovanje savremenih standarda u vezi ljudskih prava osoba sa teškim autizmom, koje su smještene u ustanovama socijalne zaštite“, upozoreno je iz institucije Ombudsmana.\nZaštitnik je tokom posjete Zavodu zaključio da postojeći kadar prilično posvećeno i ozbiljno radi, pružajući maksimum u trenutnim uslovima i pozvao vlasti da razmotre obezbjeđivanje boljih uslova rada i povećanje broja zaposlenih.


TotalCar.rs » Bentley: Promena direktora dizajna\n0 komentara 8081 pregleda\nBentley je objavio da je njihov direktor dizajna Luc Donckerwolke podneo ostavku nakon tri godine na toj funkciji, što je relativno kratak mandat. Zamena je već poznata, u pitanju je Stefan Sielaff koji je do sada obavljao funkciju šefa za dizajn enterijera u Volkswagenu.\nU kratkom saopštenju koje je Bentley izdao ne pominju se nikakvi razlozi koji su doveli do ovakvih dešavanja. Novog direktora za dizajn, Stefana Sielaffa, na tu funkciju je prepručio dobar posao koji je obavio u Volkswagenu (dizajn enterijera) i Audiju, gde je proveo pet godina i učestvovao u kreiranju nekoliko modela.\nDirektor Bentley-ja je dao izjavu u kojoj kaže da je kompanija u jednoj od najvažnijih faza u istoriji i da imaju značajne planove za buduće modele. Dodao je da veruje u iskustvo i kreativnu viziju novog direktora dizajna, Stefana Sielaffa. Usput se zahvalio odlazećem sa te funkcije, Donckerwolkeu, istakao njegov značajan doprinos i poželeo mu sve najbolje u budućnosti.\nReklo bi se kratko i poslovično saopštenje. Verovatno će pravi razlozi za ovu odluku do javnosti dopreti nešto kasnije.\nPutarine: Do Niša za 876 dinara?


Jahjaga želi u Beograd, desničari piruju, vlasti ćute\nEdita Tahiri: Srbija je dokazala da nije spremna za mir, pravdu i dobrosusedske odnose između dve države (na fotografiji: Atifete Jahjaga)\nZvanični Beograd ćuti o navodima bivše predsednice Kosova Atifete Jahjage da su srpske vlasti juče sprečile njen dolazak i učešće na festivalu "Miredita, dobar dan" u Beogradu. Inicijativa mladih za ljudska prava je tim povodom uputila otvoreno pismo predsedniku Srbije Aleksandru Vučiću. I drugi sagovornici RSE ocenjuju da je ovaj postupak srpskih vlasti u suprotnosti sa izjavom novoizabranog predsednika Srbije da će raditi na dijalogu sa predstavnicima Kosova.\nPredsednik Kosova Hašim Tači saopštio je da je sramno to što je Srbija onemogućila učešće Jahjage na beogradskom festivalu.\n"Nemoguće je da se pomirenje desi dok se zločini na Kosovu negiraju", napisao je on na Facebooku.\nTači je dodao da je Jahjaga uradila izvanredan posao za prava žrtava seksualnog nasilja tokom rata na Kosovu.\n"Pružila je glas hiljadama žena koje su godinama živele u bolu i stigmi", dodao je kosovski predsednik.\nIstovremeno, odlazeća kosovska ministarka za dijalog Edita Tahiri obavestila je Evropsku uniju da bivša predsednica Kosova nije mogla da otputuje u Beograd, ocenivši da je time Srbija prekršila briselski Sporazum o slobodi kretanja i zvaničnim posetama.\nOna je u pismu EU navela da je Jahjaga poštovala sve službene procedure predviđene sporazumom iz Brisela i da je njena poseta bila "kulturne i humanitarne prirode".\nTahiri je zatražila od EU da reši ovo pitanje što pre, kako bi se omogućila poseta koja je, kako je navela, u funkciji mira i dobrosusedstva.\n[Priština, 12. jun 2015.]\nMinistarka Edita Tahiri je dodala da je Srbija dokazala da nije spremna da se suoči "sa svojom agresorskom i genocidnom prošlošću nad Albancima, a to govori da nije spremna za mir, pravdu i dobrosusedske odnose između dve države, što je glavni cilj dijaloga kojem posreduje EU".\nIstovremeno, oko 50 momaka, među kojima neki nose obeležja desničarske organizacije "Zavetnici", okupilo se danas ispred Centra za kulturnu dekontaminaciju u Beogradu gde se, u okviru festivala "Mirdita, dobar dan" održava promocija knjige "Želim da me čuju", priča žena koje su preživele mučenje u poslednjem ratu na Kosovu.\nPolicija je raspoređena ispred ulaza u dvorište Centra i ne dozvoljava im da uđu.\nAktivisti Inicijative mladih za ljudska prava, koja je organizator festivala kosovske kulture, izašli su ispred Centra i razvili transparent sa natpisom "Sramota je mrzeti".\n[Beograd, 2. jun 2017.]\nBivša kosovska predsednica Atifete Jahjaga je u četvrtak trebalo da doputuje u Beograd kako bi učestvovala na festivalu "Miredita, dobar dan" i prisustvovala predstavljanju knjige "Želim da me čuju - Knjiga sećanja s pričama žena koje su preživele silovanja u poslednjem ratu na Kosovu", koje je trebalo da se održi u Centru za kulturnu dekontaminaciju.\nVlasti Srbije ne oglašavaju se ovim povodom, a iz MUP-a Srbije RSE nije dobio odgovor na pitanje da li je tačno da bivšoj predsednici Kosova nije obezbeđena policijska pratnja i zaštita i, ukoliko jeste, zašto to nije učinjeno.\nAnita Mitić, čelnica Inicijative mladih za ljudska prava Srbije, jednog od organizatora Festivala, kaže za RSE da Inicijativa još radi na tome da nekadašnja predsednica Kosova Atifete Jahjaga dođe u Beograd, a da će se Jahjaga, ako joj to ne uspe, obratiti učesnicima festivala video-linkom.\n"Predsednica je i dalje vrlo voljna da dođe u Srbiju, tako da mi sad pokušavamo još neke stvari da uradimo, ali, ona, razume se, ne želi da dođe ako joj nije garantovana bezbednost. To je najmanje što država Srbija može i mora da učini. Tim pre što se takav zahtev podrazumeva u okolnostima kada desničari već dva dana demonstriraju i najavljuju proteste i za popodne", ističe Mitićeva.\nMitićeva podseća da su prošle godine premijeri Srbije i Albanije, Aleksandar Vučić i Edi Rama, poslali pismo podrške festivalu "Miredita, dobar dan" i da u prethodne tri godine, za razliku od ove, nije bilo protesta desničarskih i nacionalističkih skupina:\n"Mislim da to pokazuje duboke podele u društvu i ko zapravo ovde vlada: desničari i fašisti pozovu da se bivšoj kosovskoj predsednici onemogući ulazak u Srbiju i to bude i učinjeno", navodi Mitićeva.\nInicijativa mladih za ljudska prava uputila je otvoreno pismo predsedniku Srbije Aleksandru Vučiću, u kojem ocenjuje kao odličan signal što je među prvim temama koje je otvorio u svom predsedničkom mandatu odnos prema Kosovu i regionu, ali upozorava da je poslednjih dana dijalog ugrožen fizičkim pretnjama i atmosferom linča koju stvaraju ultradesničarske i navijačke grupe.\n"Nemoguće je razgovarati ukoliko se ekstremističke grupe osećaju slobodno da se nasilno razračunavaju sa neistomišljenicima... Verujemo da tačka okupljanja i osnova za dijalog treba da bude poruka 'Sramota je mrzeti!' ", navode iz Inicijative.\n[Beograd, 1. jun 2017.]\nPredsednik Srbije Aleksandar Vučić tokom inauguracije najavio je da će raditi na dijalogu sa predstavnicima Kosova, a odbijanje da se omogući bezbedan dolazak u Srbiju bivšoj kosovskoj predsednici Jahjagi u suprotnosti je sa tom izjavom, kaže za RSE i izvršni direktor Instituta za evropske poslove Naim Leo Beširi.\n"Podsećam vas da je 2015. godine tadašnji ministar spoljnih poslova, a sada predsednik Kosova, Hašim Tači, takođe trebalo da dođe u Beograd, da je sve bilo dogovoreno, ali da u poslednjem trenutku srpske vlasti njegovu posetu nisu dozvolile. I to se sada ponavlja – dakle, taj obrazac ponašanja da je u redu da razgovaramo sa kosovskim predstavnicima u drugim zemljama i u drugim gradovima, ali da se sa njima ne može razgovarati u Srbiji", ističe Beširi i dodaje:\n"Mislim da je to loša poruka regionalnoj saradnji i regionalnom pomirenju i može se negativo odraziti na odnose Srbije i Kosova. Nekako mi deluje da već nekoliko godina mi nudimo samo neke povratke u prošlost u odnosima sa Kosovom. Nadam se da će ova prepreka biti poslednja u nizu."\nKomentarišući desničarsko nasilje tokom festivala "Mirdita, dobar dan", kao i odbijanje srpske vlasti da bivšoj predsednici Kosova omogući garanciju bezbednosti u Srbiji, pisac Vladimir Arsenijević za RSE kaže da "to pokazuje da nije nepovratno to što smo mislili da smo postigli".\n"To sve što se dešava sa predsednicom Atifetom Jahjaga samo govori u prilog tome da su ti procesi reverzibilni, odnosno, da nešto što smo mislili da je nešto ostalo iza nas nije neophodno tamo. Jako je lako, čak poražavajuće lako, iskopati sve te ratne sekire i ponovo imati ljude koji su spremni da bar na simboličkom nivou navuku nekakve fantomke, da izvade, ako ne pravo bar plastično, oružje, da se pojave tamo gde treba i da šire strah i nepoverenje", navodi Arsenijević i zaključuje:\n"Mislim da su se time ocrtali obrisi atmosfere u kojoj mi danas živimo, koja je dubinski revizionistička, gde se ispostavi da čak i neke bolno osvojene istine zapravo i nisu tako čvrsto utemeljene u društvu i da je, dakle, lako vratiti se u neke pretpostavke za koje smo mislili da smo ih već rešili."


"U planu je da početkom ili sredinom oktobra premijer, koji je izrazio želju da bude gost Novog Pazara, otvori stadion zajedno sa potpredsednikom vlade i ministrom Ljajićem" rekao je Zuković.\n"Mi već imamo plan za razvoj ostalih disciplina i za razvoj atletskog kluba Novi Pazar kao i regiona da, iskoristimo potencijal koji imamo sa Sjenicom, Tutinom, Raškom i drugim gradovima i iskreno se nadam da će ovaj atletski stadion biti sabiralište najboljih atletičara, atletskih radnika i trenera u regionu, a i šire" rekao je Zuković.\n"Ono što je izuzetno važno je to da postoje i prateći rekviziti koji se već formiraju i koji su na stadionu, a to su tribina, prostor za zagravanje, tunel koji će se raditi ispod zapadne tribine kao i trim staza koja će biti iznad tribine i sigurno je to ono što nama puno znači što će nam pomoći u trenažnom procesu. Ono što smo tražili u gradovima pored nas sada ćemo imati ovde" rekao je predsednik atletskog kluba Novi Pazar.\n"Njima je puno lakše i puno draže da treniraju i rade u Novom Pazaru, u svom okruženju, jer će ih to poneti da naprave još bolje rezultate" rekao je on.\n"Atletski savez Srbije stoji čvrsto iza atletičara iz Novog Pazara i omogućiće nam već u sledećoj godini da organizujemo takmičenje za atletičare baš na ovom stadionu gde će građani moći da vide najbolje takmičare na Balkanu" zaključio je Zuković.(Tanjug)


Održana javna rasprava Mreže 'BRANA' u Tesliću | BRANA\nOdržana javna rasprava Mreže 'BRANA' u Tesliću\n19. januara 2016. godine u sali Skupštine opštine Teslić organizovana je javna rasprava o temi „Rezultati obnove šteta od posljedica poplava koje su zadesile opštinu Teslić tokom 2014. godine - predstavljanje projekta mreža „BRANA”.\nJavnoj raspravi je prisustvovalo 11 učesnika, a učestvovali građani, predstavnici lokalne uprave, NVO i drugi. Cilj javne rasprave je bio da se građani informišu o štetama nastalim u poplavama iz 2014-te godine na području opštine Teslić, o do sada dobijenoj pomoći i eventualnim mogućnostima za dobijanje pomoći za ugrožene u poplavama u budućnosti.\nNačelnik službe za stambeno-komunalne poslove opštine Teslić, Tihomir Tešić je upoznao prisutne o ukupno procijenjenoj šteti za maj i avgust 2014. godine u visini od 2.209.563,00 KM rađenoj po jedinstvenoj metodologiji. Pri tome je naglašeno da je prioritet opštine bila prohodnost puteva, odnosno javna infrastruktura.\nKlizišta su predstavljala alarmantan problem, naročito u Šnjegotini i Jasenici. Postoje prioritetna klizišta, kao što je i Stjenjak za koje su namijenjena kombinovana sredstva Federalnog ministarstva raseljenih osoba i izbjeglica i opštine Teslić, ali koje još nije sanirano, što je posljedica djelovanja podzemnih voda.\nOno što je doprinijelo da šteta bude manja u odnosu na 2010. godinu jesu preventivni radovi na sanaciji riječnog korita do ušća Male Usore i potez do Banjskog mosta početkom 2013. godine.. Kada je riječ o donacijama i pomoći viših nivoa vlasti, bilo je interventnih sredstava Fonda solidarnosti i pojedinih ministarstava koja su bila usmjerena na sanaciju štete na stambenim objektima i u poljoprivredi.\nObjekti su sanirani funkcionalno, ne u onom stepenu i iznosu potrebnim za potpunu sanaciju. Kao prioritet u narednom periodu je predviđena realizacija projekta sanacije riječnog korita Male i Velike Usore preko Vlade RS-a i Evropske banke za obnovu i razvoj.\n- potrebno je ukazati na činjenicu da je opština Teslić izdvojila značajna sredstva iz svog budžeta za sanaciju šteta i sufinansiranje projekata obnove sa drugim donatorima. Iako je pretrpljena manja šteta u odnosu na druge opštine (Doboj, Maglaj, itd), ipak su uloženi znatni napori da se prioriteti saniraju, posebno javna infrastruktura, odnosno da se omogući i dalje prohodna komunikacija između mjesnih zajednica na području ove opštine, ne čekajući na donacije i druge vidove pomoći izvan opštine;\n- treba podsticati nevladine organizacije sa ovog područja, posebno Udruženja privrednika, poljoprivrednika i druga da se bore za svoje korisnike, odnosno da ubuduće apliciraju na javne pozive i pokušaju pronaći sredstva potrebna za oporavak i pomoć svojih korisnika, te da se jača saradnja i razmjena informacija između ovih organizacija i lokalne vlasti;\n- budući da su se raniji radovi na sanaciji riječnog korita u Tesliću pokazali kao preventivna mjera koja je doprinijela da šteta bude manja, preporuka je svakako da se i ubuduće preventivno djeluje kroz redovno održavanje i čišćenje odvodnih kanala/rijeka/potoka i da se radi na širenju i promovisanju primjera dobre prakse;\n- treba spomenuti i da je opština Teslić također pokazala solidarnost i pružila pomoć u saniranju posljedica drugim opštinama


Fotoanaliza je disciplina koja razotkriva pravu prirodu međuljuskih odnosa jer pomno promatranje detalja na fotografijama može otkriti osećaje i namere koji su skriveni iza poze ispred objektiva,...\nBlic Žena 1 komentar\nNajveće ženske greške u seksu\nI muškarci i žene često greše u seksualnim vezama, a mnogima bi dobro došla lekcija o tome šta ne treba da rade u krevetu. Sastavili smo listu najvećih grešaka koje prave žene, uz savete...\nIlda Šaulić: Priželjkujem novu ljubav\nIlda Šaulić nedavno je okončala svoju dugogodišnju vezu. Ljubav između uspešnog biznismena i ćerke legendarnog pevača Šabana bila je jaka, pa su mnogi očekivali da uskoro bude krunisana...\n22:14 >> 19:05\nVestionline, Tanjug, Srna 0 komentara\nNajpoznatiji holivudski par u nedelju popodne sleteo je na aerodrom u Sarajevu. Nakon iznenadne posete tom gradu, Bred Pit i Anđelina Džoli, posetili su danas Goražde i u pratnji osoblja UNHCR...\nSvetlana Ceca Ražnatović (37) progovorila je o razlozima koji su doveli do kraha šestomesečne romanse sa novosadskim manekenom Vladimirom Cvetkovićem. Njihov rastanak već je proglašen za...\nMali vodič za uspešno zavođenje\nIlda Šaulić: Volim zrelije muškarce\nVeza Svetlane - Cece Ražnatović (37) i tri godine mlađeg manekena Vladimira Cvetkovića Cveleta u javnosti je predstavljena kao idilična. Međutim, ona priznaje da, kao i u svakoj vezi, i oni...\nŠanse da muškarac ranije umre mogu se smanjiti za petinu ako je supruga 15 do 17 godina mlađa od njega, pokazuju neka naučna istraživanja. Da li zbog nauke, ili pak zbog toga što ljubav ne zna...


Ponedeljak, 03/06 - Fudbal, Hrvatska, 1. HNL\n03/06Istra 1961 vs Šibenik1X2tip: 1\nU ponedeljak je na programu revanš meč baraža za opstanak, odnosno ulazak u prvu ligu Hrvatske u kom se sastaju Istra i Šibenik. Meč između ove dve ekipe je zakazan za 19 časova.\nSigurno je da smo od Istre dosta više očekivali ove sezone, ali je trenutno situacija takva da ova ekipa igra baraž za opstanak u hrvatskoj ligi. Ipak, ono što je svakako dobro je da Istra ima odličan rezultat iz prvog meča, pošto je taj susret završen bez pobenika, a Istra je pokazala karakter zbog činjenice da su stigli prednost rivala koji je poveo na samom početku meča. Što se tiče regularnog dela šampionata, Istra je sezonu završila na pretposlednjem mestu, i to potpuno zasluženo pošto su većim delom sezone igrali izuzetno loše.\nOd samo početka šampionata, Šibenik je imao samo jedan cilj, a to je povratak u prvu ligu, i kako sada stvari stoje od toga ih deli još devedeset minuta. Ipak, ono što ne valja je činjenica da su u prvom meču baraža samo remizirali na svom terenu protiv Istre, iako je opšti utisak da su bili dosta bolji rival u tom meču. Međutim, nisu fudbaleri Šibenika uspeli da izdrže veliki pritisak rivala, pa je taj meč završen bez pobednika. Ono što treba istaći je i podatak da je Šibenik poslednja dva meča koja je odigrao na strani ubedljivo izgubio.\nVeću prednost u ovom revanšu dajemo domaćoj ekipi koja je ipak kada se sve sabere i oduzme daleko kvalitetnija ekipa od Šibenika. Zato vam predlažemo da odigrate 1 koji kladionica 10bet plaća sa kvotom 1.80.


Goran, Author at YU ECO RTV - Страница 4 од 1301\nNaslovna / Goran (stranica 4)\nIz saobraćaja isključena 22 vozača\nTokom prošle nedelje na području Policijske uprave u Subotici dogodilo se 13 saobraćajnih nezgoda. U tri saobraćajne nezgode tri osobe su lakše povređene, dok je u 10 saobraćajnih nezgoda pričinjena samo materijalna šteta. Policija je podnela 52 zahteva za pokretanje …\nPripadnici Ministarstva unutrašnjih poslova, Uprave saobraćajne policije, od danas do 12. decembra sprovodiće međunarodnu akciju pojačane kontrole saobraćaja, usmerene na otkrivanje prekršaja upravljanja vozilom pod dejstvom alkohola i psihoaktivnih supstanci. Ova međunarodna akcija će početi danas u 30 evropskih zemalja …\nPre 2 дана\tHronika 0\nVečras oko 18 časova desila se teška saobraćajna nesreća na izlazu iz mesta A.Šantić prema Bajmoku. Kako nezvanično saznajemo u nesreći je učestvovalo više vozila a ima i nastradalih. Put Bajmok prema A.Šantiću je i dalje u prekidu.\nPre 3 дана\tEmisija 0\nNEDLEJNI PREGLED 04.12.2021. https://youtu.be/q11dr2DqYqM\nDanas u 14 časova blokirana je raskrsnica kod hotela Patria. Nekoliko stotina građana okupilo se u znak protesta protiv usvajanja zakona o ekspropiraciji i referenduma o promeni Ustava Republike Srbije, kao preduslova za početak rudarenja litijuma. Proteste je pokrenuo Ekološki …\nPre 4 дана\tDruštvo, Kultura 0\nNa Otvorenom univerzitetu sinoć je održana promocija knjige “Nosogor Pilu” autorke dr Milanke Stankić. Zbirka kratkih priča “Nosogor Pilu” donosi priču o malom nosorogu koji ima problema sa čitanjem. Mali Lupi ne može da izgovori reči koje imaju više slogova, …\nPre 4 дана\tDruštvo 0\nSubotičani će od februara moći da plate priključak na gasnu distributivnu mrežu na rate, rečeno je danas na obeležavanju 16 godišnjice od osnivanja JKP “Suboticagas”. Ravnomeran razvoj gasne distributivne mreže na teritoriji celog grada glavni je zadatak JKP “Suboticagas”. U …\nU Velikoj većnici Gradske kuće u nedelju, sa početkom u 19 časova, biće održan koncert Subotičkog simfonijskog orkestra. Ulaz je slobodan, a karte se mogu preuzeti u Turističkoj organizaciji Subotice. Zbog ograničenog broja mesta, karte se mogu i rezervisati na …\nStranica 4 of 1.301« Početak...«23456\t»\t102030...Kraj »


Iznevereni - Fenomeni\nAutor/ka: admin March 25, 2014\nKad god vidim gomilu naroda na televiziji ili u novinama kako demonstriraju protiv neke autokratske vlade, osećanja su mi pomešana: divim se njihovoj spremnosti i hrabrosti da podignu glas, i ujedno se bojim da od toga ništa neće ispasti. Do ovog tužnog zaključka došao sam godinama gledajući silne plemenite ciljeve i masovne pokrete kako se gase. Ali čak i pored ove mračne realnosti, poraz demokratskih pokreta širom Bliskog istoka i Severne Afrike, nakon protesta koji su izmamili milione ljudi na ulice, upravo je zaprepašćujući. Nisu to bile jedine zemlje gde je narod zahtevao promenu. Bilo je masovnih demonstracija u Grčkoj, Bugarskoj, Meksiku, Brazilu, Peruu, Španiji, Portugalu i mnogim drugim državama, izazvanih svetskom ekonomskom krizom i nametanjem mera štednje, ali ono što se dogodilo u zemljama poput Sirije i Egipta, sada i u Ukrajini, mnogo je ozbiljnije, jer su demonstranti doveli u pitanje legitimitet države i postavili zahteve za korenitu reformu ili obaranje ljudi i institucija koji stoje na putu narodnoj volji.\nIako većina nas ne zna mnogo o istoriji i kulturi ovih zemalja, videli smo lica demonstranata, starih i mladih iz svih krugova društva, i iako ti ljudi možda izgledaju drugačije od naših sugrađana, možemo razumeti njihov gnev i gađenje spram političkog sistema pod kojim žive i njihovu odlučnost i ranjivost dok se sukobljavaju sa naoružanim predstavnicima korumpirane države. Koliko je bilo uzbudljivo 2011. gledati stotine hiljada ljudi kako izlaze na ulice i na smrt prepadaju vlastodršce. To me je podsetilo na one hrabre dane protesta protiv ratova u Vijetnamu i Iraku, na naivno ubeđenje nas učesnika kako će se naš glas čuti i nadjačati ono što smo tada videli kao, a kasnije se pokazalo da zaista jeste, čin moralnog i strateškog idiotizma, koji je doveo do pokolja bezbroj ljudi i uništenja njihovih zemalja.\nAli nedeljama, pa čak i mesecima, dok smo posmatrali narod na Tahriru i drugim mestima, bili smo puni nade. Njihovi zahtevi zvučali su ne samo razumno nego i neumoljivo, iako je bilo dosta nagoveštaja da vlastodršci nameravaju da uzvrate udarac. Sećam se, na primer, kako sam na televiziji gledao snimak demonstracija u Bahreinu, ili nekoj drugoj zalivskoj državi, gde se odigrala sledeća scena. Stariji čovek dostojanstvenog držanja, u belom odelu, iskoračio je iz gomile i prišao vodu naoružanih vojnika sa podignutim puškama. Govorio im je smireno kada je, bez ikakvog upozorenja, jedan vojnik podigao pušku i upucao ga u glavu. Bilo je još takvih nasilnih prizora tokom meseci takozvanog Arapskog proleća, ali posebno mi je privukla pažnju brutalnost koju su policajci i vojnici čuvali za žene i studente u narodu. Isto nasilje će se ponoviti nekoliko meseci kasnije u slikama policajaca koji prskaju suzavcem devojke na demonstracijama Occupy Wall Street u našim gradovima. Moglo se prosto osetiti zadovoljstvo sa kojim ti ljudi kažnjavju neposlušnu decu svojih sugrađana, dok ih je čovek gledao kako se prezojavaju dok ih mlate i šutiraju.\nZato ne verujem političarima i kolumnistima koji se redovno sablažnjavaju i zgražavaju nad brutalnim tretiranjem demonstranata u drugim delovima sveta. Oni nekim čudom ne primećuju kako se demonstranti tretiraju kod nas ili kako naši vojnici postupaju sa njima u zemljama koje poslednjih godina okupiramo. Što je nepravda udaljenija, reklo bi se, utoliko su oni glasniji, iako su i tada selektivni i zagovaraju humanitarnu pomoć samo kada je ona u skladu sa našim interesima. Ako je premlaćivački režim naš saveznik, niko u Vašingtonu neće ni pisnuti. Ako nije, onda je uobičajeni recept ovih dušebrižnika vojna intervencija. Ako verujemo ljudima poput senatora Džona Mekejna, dovoljno je na te zemlje pobacati određenu količinu bombi i sloboda i demokratija će niknuti iz ruševina, kao što se, pretpostavljam, dogodilo u Iraku, Avganistanu i Libiji. On i drugi entuzijasti vojnih intervencija nemaju strpljenja za ljude koji kažu kako nije naš posao da ispravljamo svaku nepravdu u svetu, niti za one koji ističu da, kada se umešamo, obično pobijemo mnogo nevinih ljudi i izazovemo etničke i verske strasti, što dovodi do lokalnog i regionalnog haosa koji ne umemo da obuzdamo.\nUpravo me taj selektivni moral naših intervencionista vređa. Oni ne sude o izlivima nasilja po posledicama, nego po tome da li smo počinioci mi ili neko drugi – ako nasilje vršimo mi, ono obično ima njihovu punu podršku. Licemeri, slepi ili ravnodušni prema strahotama u svojoj zemlji, nisu dobri kandidati za ulogu moralne savesti sveta, naročito kada njihovi zahtevi za demokratiju u ovim namučenim zemljama imaju dugu i zloglasno sumnjivu istoriju. Kao što redovno možemo da vidimo, otkad smo zbacili izabranu vladu u Iranu pre šezdeset godina, Sjedinjene Države više vole da imaju posla sa državama pod autokratskom ili vojnom vladavinom, jer demokratske države koji iskreno reaguju na želje birača umeju da budu nepredvidive i nezavisne, pa da se nađu u raskoraku sa našim strateškim i poslovnim interesima.\nKakav je uzdah olakšanja ispustio Vašington kada je egipatska vojska oborila demokratski izabranu vladu! Preko noći je zaboravljen narod okupljen na Tahriru, a političari i kolumnisti koji su ga idealizovali ućutali su, čak i kad su vojska i bezbednosna služba počele da pucaju u ovaj narod na ulicama i da hiljade ljudi trpaju u zatvor. Što bi se reklo, taj film smo gledali bezbroj puta. Malo je stvari na ovom svetu koje se nikad ne menjaju, ali jedna od njih je gotovo sigurnost da će oni koji podignu glas protiv nepravde na kraju biti iznevereni.\nČarls Simić featured protesti\nJasan Pogled\tStandardi, licemeri i varvari


Vesti online / Srpski informativni portal / "Haradinaj baca prašinu u oči EU i SAD, nisam ni dobila poziv"\nBrnabić je Tanjugu rekla da nije ni dobila poziv na sastanak koji će, prema Haradinajevim rečima, biti održan početkom aprila.\n- Njegov posao je izuzetno lak ukoliko želi da ga radi - da jednostavno implementira sporazume koji su ranije dogovoreni, kako bi pokazao da su oni odgovorni partneri, na čiju reč može da se računa - rekla je Brnabićeva.\nOna je istakla da Haradinaj pre svega treba da počne da poštuje Sporazum o stabilizaciji i pridruživanju i CEFTA sporazum ukidanjem taksi na robu iz centralne Srbije i BiH, a onda da krene konačno da implementira i dogovoren i potpisan Briselski sporazum, time što će oformiti ZSO.\n- Međutim, jedino što je jasno je da on sporazume ne želi da poštuje. Ono što je novo je da on više čak ni dogovore sa SAD ne želi da poštuje - rekla je Brnabićeva.\nPredsednica vlade je rekla da je sve što Haradinaj radi u cilju dalje destabilizacije odnosa Beograda i Prištine i toga da do nastavka dijaloga nikada ne dođe.\n- Kada je Haradinaj ponovio da Priština neće ukinuti takse, on se nije obraćao Beogradu, nego onima koji su od njega tražili da ih ukine. Time je odgovorio i Evropskoj uniji, ali i Sjedinjenim Američkim Državama - istakla je ona.\nBrnabićeva, međutim, navodi da partnere iz Prištine posebno treba da brine to što, prema najnovijim podacima UNDP-a čak 95 odsto Srba na KiM svakoga dana živi u strahu.\nPredsednica vlade je istakla i da je Beograd u potpunosti posvećen dijalogu i da nijednim potezom neće dodatno pogoršavati odnose sa Prištinom, te da će se uvek ponašati odgovorno.\nKosovski premijer najavio da će početkom aprila u Prištini biti održan sastanak premijera zemalja Zapadnog Balkana, na kojem će biti i premijerka Srbije.\nHaradinaj je, kako prenosi prištinska "Koha", na jučerašnjoj sednici vlade zatražio od članova kabineta da odobre inicijativu za okupljanje svih, kako kaže, regionalnih lidera, kao i evropskog komesara za politiku susedstva i pregovore o proširenju Johanesa Hana.\nKonte stigao u Beograd, svečano dočekan ispred Palate Srbije


„Hrvatska neće uslovljavati Srbiju“\n„Hrvatska neće uslovljavati Srbiju“\nHrvatska neće koristiti bilateralna pitanja za uslovljavanje Srbije u pregovorima o članstvu u EU, rekao je Tanjugu ambasador Hrvatske u Srbiji Gordan Markotić.\n„Hrvatska je 2011. donela deklaraciju o promociji EU u jugoistočnoj Evropi. U njoj je jasno rečeno da podržavamo širenje EU u regionu da ćemo pružiti podršku svim državama koje apliciraju za članstvo“, rekao je Markotić.\nPrema njegovim rečima, zbog činjenice da je Hrvatska bila suočena sa blokadom Slovenije zbog spora oko granice u Piranskom zalivu u toku pregovora sa EU, Zagreb ne želi da se tako ponaša prema drugim kandidatima.\n„Imamo zajedničku komisiju koja se bavi pitanjem određivanja granice na Dunavu. Uveren sam da će stručnjaci angažovani u komisiji sigurno pronaći zajedničko rešenje. Ono, takođe, može da bude kompromis između dva postojeća predloga ili da, što verujem da se ipak neće dogoditi, na kraju bude rešeno međunarodnom arbitražom”“, naveo je Markotić.\nKomisiju, inače, čine međunarodno pravni stručnjaci i za sada su polazne postavke različite, jer Hrvatska je za to da se utvrdi prema katastarskim granicama, a Srbija da se granica povuče sredinom Dunava.\nKada je reč o međusobnim tužbama za genocid i procesu koji se vodi pred Međunarodnim sudom pravde u Hagu, hrvatski ambasador veruje da taj spor „neće bitno uticati na sveukupne odnose“. „Nedavno je u Beogradu boravila potpredsednica vlade i šefica diplomatije Vesna Pusić koja se sastala sa potpredsednikom srpske vlade Aleksandrom Vučićem, a njihov zaključak je da se prošlost prepusti sudu, ali da ona ni na koji način ne ugrožava sadašnje i buduće odnose“, objasnio je Markotić.\nZadatak političkih struktura u obe zemlje je da stvore uslove za razvoj odnosa, smatra hrvatski diplomata, ističući da su u trgovinskoj saradnji Hrvatska i Srbija, uprkos svetskoj recesiji, jedna drugoj i dalje medju 10 prvih partnera.\n„Ekonomije Hrvatske i Srbije suočene su sa veoma teškim razdobljem. Naša međusobna trgovinska razmena imala je vrhunac 2008. godine i od tada je u stalnom padu. Prošle godine smo došli na nivo 560 miliona evra robne razmene, a 2008. smo imali oko 800 miliona“, ukazao je Markotić.\nPrema njegovim rečima vidljive razlike u Hrvatskoj od kada je prošle godine pristupila EU zapravo nema, ali je ceo sistem reformi ekonomije i društva izveden tokom šest godina pregovora o članstvu, kada je su usvajani Aki kominiter i propisi EU.\n„Kao članica EU imamo velika sredstva na raspolaganju za različite projekte. Do 2020. godine Hrvatska treba da dobije devet milijardi evra za projekte na poljima ekonomije i društvenog života, a do nas je da li ćemo uspeti da potrošimo suvislo ta sredstva“, rekao je Markotić.\nGovoreći o položaju Srba u Hrvatskoj i Hrvata u Srbiji, Markotić ocenjuje da je generalno dobar, ali da istovremeno ima otvorenih pitanja, kao što su zastupljenost obe manjine u izvršnoj, sudskoj i lokalnoj vlasti, problem školovanja na svom jeziku i direktne zastupljenosti u radu parlamenta.\nKomentarišući lomljenje tabli sa natpisima na ćirilci u Vukovaru, Markotić ističe da je neophodno da se procesuiraju oni koji to rade i naglašava da vlada tako nešto ne podržava. „Ako primećujete, u odnosu na ono što se događalo pre nekoliko meseci sve se ređe dešava da se razbijaju table. Ključno je da je Vukovar grad u kojem je ekonomska kriza ogromna, nezaposlenost je viša od 50 odsto i onog dana kada se postigne ekonomsko blagostanje, uveravam vas da će i broj incidenata biti manji“, smatra Markotić.


Vlast u BiH sposobna jedino da se zadužuje | Novine Toronto\nVlast u BiH sposobna jedino da se zadužuje\nPoslanica Partije demokratskog progresa u Predstavničkom domu parlamenta BiH Mira Pekić izjavila je da je u prošloj godini u BiH zabeležen pad svih ekonomskih i finansijskih pokazatelja, a da rastu jedino javni dug i nova zaduženja.\n"Javni dug u BiH je u 2020. godini povećan za 943 miliona KM (oko 485 miliona evra). U godini kada imamo sve negativne pokazatelje, od pada ekonomske aktivnosti, preko pada BDP-a, pada prihoda od PDV-a, jedino što je raslo jeste zaduženje", rekla je Pekićeva na konferenciji za novinare.\nOna je istakla da se dugovi gomilaju godinama i da je trenutno zaduženje na svim nivoima, od opštinskih preko entiteskih do nivoa zajedničkih institucija BiH, dostigao 12 milijardi KM (oko 6,1 milijardi evra).\n"U tom ukupnom dugu nije prikazan dug javnih preduzeća, što znači da je dug zapravo mnogo veći", navela je Pekićeva.\nPrema njenim rečima, vlast u BiH je sposobna samo da se zadužuje, što je, kako je ocenila, opasna igra, kada se uzme u obzir koliko je slaba privreda, što građane BiH može da dovede do dužničkog ropstva.\nPekićeva je istakla da jedina zaduženja, koja BiH sebi može da priušti jesu ona za ekonomske investicione projekte.\n"Umesto toga, raste javni dug, ali raste i budžet zajedničkih institucija BiH koji služi za rashode", upozorila je ona.\nPekićeva je navela da su u protekloj godini, koja je sama po sebi bila teška i izazovna, sredstva iz budžeta zajedničkih institucija iskorištena i za kupovinu novih automobila, nameštaja i drugih nepotrebnih izdataka.\n"U ovoj godini, osim već uzetih manjih kredita, vlast je zatražila i novih 500 miliona KM (oko 250 miliona evra) kredita od MMF-a, od čega pola dolazi bez ikakvih uslova, a na drugu polovinu se čeka nakon što budu ispunjeni određeni politički uslovi", istakla je ona.


IZBORNI REZULTATI U BRANIČEVSKOM OKRUGU\n22 Jun 2020, 16:01 Požarevac SATTV Elena Marjanović\nU Braničevskom okrugu prema preliminarnim rezultatima lista Aleksandar Vučić – za našu decu osvojila većinu u svim opštinama i Gradu Požarevcu.\nNa nedeljniim izborima Braničevski okrug u gradu Požarevcu i po opštinama je glasao ovako :\nU Gradu Požarevcu Požarevcu u birački spisak je upisano 69.667 birača.\nPrema preliminarni rezultatima Gradskog izbornog štaba Srpske napredne stranke u Požarevcu sa obrađenih 66 od 68 izbornih jedinica glasalo je 50,47 odsto birača.\nNajveće povrenje zadobila je lista Aleksandar Vučić – za našu decu 64,79 odsto, sledi Ivica Dačić – „Socijalistička partija Srbije (SPS), Jedinstvena Srbija (JS) – Dragan Marković Palma“sa 17,90 odsto, potom Suverenisti 6,65 odsto i Vlaška stranka Most, Nikola Nikolić sa 2 odsto glasova od broja izašlih birača. Srpska radikalna stranka 2,57 odsto nije ušla u gradski parlament\nU Gradskoj opštini Kostolac u birački spisak upisano je 11553 građana,\nPrema preliminarnim rezultatima OIK Kostolac glasalo je 54,4 odsto upisanih biraća. Izborna lista „Aleksandar Vučić – za našu decu“ je osvojila 64,93 odsto, sledi lista Ivica Dačić Socijalistička partija Srbije, edinstvena Srbija Dragan Marković Palma 16,09, GG Iskorak Zvonko Blagojević 6,14 odsto,Nezavisna lista Milan Grubetić zadobila je poverenje 3,07 odsto glasova birača Manjinske liste Vlaška stranka Most osvojila je 1,73 odsto i stranka pravde i pomirenja 1,4 odsto. U kostolačku skupštinu nije ušla lista Srpske redikalne stranke, sa osvojenih 1,83 odsto glasova.\nU birački spisak u Petrovcu na Mlavi upisano je 31.817. Prema preliminarnim podacima OIK Petrovac na Mlavi glasalo je 52,56 odsto\nIzborna lista Aleksandar Vučić – za našu decu dobila je 67,76 odsto, sledi lista Ivica Dačić – „Socijalistička partija Srbije (SPS), Jedinstvena Srbija (JS) – Dragan Marković Palma“ 17,65 potom, “Grupa građana-SOP-Spasimo Opštinu Petrovac na Mlavi'' 9,20 odsto i Vlaška stranka Most 2,93 odsto biraća\nU opštini Golubac u birački spisak upisano je 8.369. gtađana Prema prema preliminarnim podacima Opštinske izborne komisije glasalo je 60 odsto upisanih birača. Izborna lista koalicije SNS-SPS ,, „Aleksandar Vučić, Ivica Dačić – za našu decu“dr Nebojša Mijović osvojila je 72 odsto, sledi lista Grupa građana ,,Nova snaga-Svi u kolo’’ sa 23 odsto poverenja građana. Bez odborničkog mandata ostala je lista “Dr Vojislav Šešelj – Srpska radikalna stranka’’ kojoj je ukazalo poverenje 102 birača ili 2 odsto.\nU opštini Kučevo upisano je 16.223 građana. Prema preleminarnim podacima Opštinskog štaba Srpske napredne stranke u Kučevu, glasalo je 49,13 odsto birača sa pravom glasa. Izborna lista „Aleksandar Vučić-za našu decu“ osvojila je 74,68 , lista „Ivica Dačić-Socijalistička partija Srbije (SPS)“ 11,91, odsto , Zajedno za promene koalicija JS-VNS 5.53 i Vlaška stranka MOST3,79 odsto poverenja izašlih građana\nU opštini Veliko Gradište u birački spisak upisano je 17.853, aprema podacima OIK glasalo je 47,92 odsto upisanih u birački spisak. Izborna lista „Aleksandar Vučić-za našu decu“ osvojila je 50,99 odsto, Ivica Dačić – ,,Socijalistička partija Srbije(SPS)“ 12,71, lista Glas naroda 7,51, Dr Jovica Kostić – „Za naše Gradište“ – Srpski pokret obnove 5,98 odsto, Zelena Stranka – Zelená Strana – Zlatibor Mitić 4,13 odsto, Dragan Marković Palma-Jedinstvena Srbija (JS). 4,10 i Grupa građana „Sačuvajmo ognjište“ – Dejan Selić 5,65 odsto bitača. Lista Dr Vojislav Šešelj-Srpska radikalna stranka sa 2 osto ostala je ispod cenzusa\nU Žabarima je upisan 11621 birač. Prema podacima OIK Žabari glasalo 51,94 odsto upisanih birača. Izborna lista Aleksandar Vučić – za našu decu osvojila je 64,85 odsto, sledi lista Ivica Dačić 14,63 odsto, potom Grupe građana Žig i Metla 13,80 odsto i Bolja Srbija za bolju opštinu 4,09 odsto glasova. Grupa građana Za moje selo bez migranata osvojila je 2,63 nije ušla u skupštinu u Žabarima\nU opštini Žagubica u birački spisak upisano je 10878 Prema preliminarnim rezultatima OIK Žagubica glasalo je 69,09 od upisanih birača Izborna lista Aleksandar Vučić – za našu decu osvojila je 81,07 odsto, sledi Ivica Dačić – (SPS), (JS) 12,57. Srpska radikalna stranka dr Vojislav Šešelj 2,63 odsto nije ušla u opštinsku skupštinu.\nNa tri biračka mesta u Požarevcu na kojima je glasanje poništeno zbog nepravilnosti, U NEDELJU SU ponovljeni su izbori…\nPONAVLJAJU SE IZBORI NA TRI BIRAČKA MESTA U POŽAREVCU\nGradska izborna komisija u Požarevcu donela odluku o ponavljanju lokalnih izbora na tri biračka mesta sa teritorije…\nPONAVLJANJE IZBORA U VELIKOM GRADIŠTU\nIzborna komisija opštine Veliko Gradište donela je rešenje o ponavljanju glasanja na biračkom mestu…


Hiljadu reciklažnih kontejnera stiže u region - počeo projekat upravljanja staklenom ambalažom\nby Marija Dedić\t18/12/2020\nKoličina reciklirane staklene ambalaže u regionu Zapadnog Balkana još je daleko od nivoa koji propisuje Evropska unija. Dok je cilj članica EU da recikliraju 70 odsto stakla godišnje, u Srbiji ta količina iznosi 44 odsto, u Severnoj Makedoniji 30 odsto, a u Bosni i Hercegovini 12 odsto.\nTo je istaknuto na regionalnoj online konferenciji na kojoj je predstavljen projekat „Upravljanje staklenom ambalažom na Zapadnom Balkanu“, koji je pokrenula Nemačka razvojna saradnja – GIZ, u saradnji sa operaterima ambalažnog otpada – kompanijama Sekopak, Pakomak i Ekopak.\nŠef odeljenja za razvojnu saradnju u Ambasadi Nemačke u Beogradu Christian Schilling rekao je da je u procesu pristupanja EU, Nemačka potpuno posvećena pružanju podrške partnerima na Zapadnom Balkanu u rešavanju izazova zaštite životne sredine.\n– U sektoru upravljanja otpadom mnoge zemlje u Evropi se suočavaju sa brojnim poteškoćama, naročito kada je reč o ambalažnom otpadu. Ove izazove ne može savladati jedan akter jer oni zahtevaju udružene snage i snažno i trajno partnerstvo. Zbog toga Nemačka razvojna saradnja podržava naše partnere da omoguće ekonomski efikasan lanac vrednosti reciklaže stakla. Nadamo se da ćemo zajedno stvoriti bolju budućnost – rekao je Christian Schilling.\nSombor i Niš prvi dobijaju kontejnere\n– Projekat smo počeli ambiciozno i oko 1.000 reciklažnih kontejnera krenulo je ovog meseca da pristiže u Sombor, Niš, Bihać, Novi Travnik, Štip i Ilinden. Kompletna oprema biće postavljena do kraja marta, a sa našim partnerima operaterima, sigurna sam da ćemo lako ostvariti i jedan od glavnih ciljeva, a to je da u ovim opštinama uvećamo sakupljene količine za 20 odsto – naglasila je izvršna direktorka NALED-a Violeta Jovanović.\nGeneralna direktorka Sekopaka Violeta Belanović Kokir istakla je da je projekat “Upravljanje staklenom ambalažom na Zapadnom Balkanu” logičan nastavak višegodišnjeg rada Sekopaka koji želi da napravi vodič koji će koristiti lokalne samouprave širom zemlje i regiona.\n– Od 2012. godine mi sprovodimo projekte za upravljanje staklenom ambalažom i prvi smo postavili standarde za HORECA sektor u Beogradu, a nakon toga su lokalne samouprave same počele da se javljaju u želji da uspostavimo saradnju i prikupimo što više staklene i druge ambalaže – objasnila je Violeta Belanović Kokir.\nApatinska pivara investirala 150.000 evra\n– U Somboru će u okviru projekta biti postavljeno čak 150 namenskih kontejnera, u samom gradu, u ugostiteljskim objektima, ali i u prigradskim naseljima. Ovo je proces koji će kontinuirano da traje, a neće biti aktuelan samo na skupovima i obraćanjima kakvo je današnje, tako da očekujem da svi mi već danas počnemo da menjamo odnos prema životnoj sredini u sopstvenom dvorištu i vremenom da ga obogaćujemo najrazličitijim aktivnostima čiji rezultat će biti čistija životna sredina, zdravije, bogatije i zadovoljnije društvo – rekao je gradonačelnik Sombora Antonio Ratković.\n– Veoma nam je stalo da procenat sakupljene i reciklirane ambalaže od stakla dostigne ciljeve zacrtane projektom. Nadam se da će nas ostatak privrede slediti jer je zajednički interes svih nas, svakog građanina u našoj zemlji, da zajedničkim naporom postignemo povećanje stope sakupljanja i reciklaže staklene ambalaže – rekla je direktorka za pravne i korporativne poslove u Apatinskoj pivari Svetlana Vukelić.\nKonferencija je okupila sve partnere na projektu, kao i gradonačelnike pilot opština, koji su zaključili da je presudno napraviti korak ka profitabilnoj kružnoj ekonomiji u regionu. Projekat upravljanja staklenom ambalažom sprovodi se u okviru programa razvojne saradnje sa privatnim sektorom koji finansira nemačko Savezno Ministarstvo za ekonomsku saradnju i razvoj.\nTags: Ambalažni otpad,antonio ratković,apatinska pivara,ekopak,giz,kružna ekonomija,naled,operateri ambalažnog otpada,pakomak,reciklaža stakla,redah,sekopak,svetlana vukelić,Upravljanje staklenom ambalažom na Zapadnom Balkanu,Violeta Belanović Kokir,violeta jovanović,zels\nSrbija donela Mapu puta za cirkularnu ekonomiju


Održana tribina o uređenju poljoprivrednog zemljišta u Sečnju - NMR Info\nKreirano nov 1, 2018\nNa inicijativu Predraga Rađenovića, predsednika opštine Sečanj u sredu, 31. oktobra 2018. godine održana tribina o uređenju poljoprivrednog zemljišta. Gosti i stručnjaci tribine su bili Kuburić Miroslav, Marković Predrag, Matić Aleksandar i Krajinović Srđan a domaćin i voditelj Repac Slobodan, pomoćnik predsednika opštine Sečanj.\nU opštini Sečanj komasacija nije rađena više decenija i primetna je potreba da se tako nešto odradi. Pošto građani opštine Sečanj nisu upoznati šta predstavlja i koliko je važna komasacija održana je tribina. Kuburić Miroslav profesor na Građevinskom fakultetu u Subotici i šef katedre za geodeziju je informisao prisutne o samom postupku komasacije, o svim benefitima koje ona donosi, eventualnim problemima koji mogu nastati kroz sam proces a posebno nerazumevanje i dobro informisanje poljoprivrednika i svih potencijalnih učesnika komasacije. Posle iscrpnog edukativnog Kuburićevog predavanja gosti su odgovarali na sva pitanja koja su postavljali zainteresovani poljoprivrednici.


Izložba 'Sofija u Beogradu' na Kalemegdanu\nBeta 10. aprila 2017. 17:45\nBugarski ambasador Radko Vlajkov i glavni urbanista Beograda Milutin Folić otvorili su danas na Savskom šetalištu na Kalemegdanu izložbu „Evropska unija (EU) – Bugarska – Sofija“.\nTema izložbe, koju je organizovala ambasada, su projekti koje sufinansira EU, a čini je 30 velikih fotografija Sofije a predstavljaju je kao moderan grad sa metroom, modernim zdanjima ali i kao grad stare arhitekture.\nBugarski ambasador rekao je da mu je veoma drago što će ljudi u Beogradu videti projekte koji su u Sofiji sagradjeni uz pomoć EU.\nVlajkov je kao posebno važan, uz projekte infrastrukture, izdvojio metro, koji ima dve linije a treća se gradi, ima 40 stanica, tri puta skraćuje vreme prevoza i rasterećuje saobraćaj za 25 odsto, odnosno najmanje 300.000 ljudi ga dnevno koristi.\nOn je rekao da Bugarska želi Srbiji da prenose svoja iskustava sa EU, posebno u korišćenju evropskih fondova.\nAmbasador je podsetio da bugarski turisti vole da dolaze u Srbiji što je posebno pokazala Nova godina, a očekuje i da će za Uskrs veliki broj turista iz Bugarske boraviti u Srbiji, posebno u Beogradu.\nDodao je da je već nekoliko puta sa zvaničnicima iz Srbije razgovarao o tome da Beograd i Sofija naprave zajedničke aranžmane za turiste iz arapskih zemalja, Azije, Kine, Japana…\nGlavni urbanista Beograda Milutin Folić rekao da je „saradnja izmedju gradova danas možda i značajnija nego saradnja između država, jer gradovi iz regije dele zajedničke probleme“.\n„Zato Beograd sa pažnjom prati iskustva Sofije, i vidimo i da jedan siromašniji grad uz pomoć fondova EU i dobrih planova može sa napravi metro, reši problem otpada koji se pretvara u energiju, nabavi preko 100 novih autobusa“, rekao je Folić.\nSofija je jedan od najstarijih gradova Evrope. Na njenoj teritoriji su pronadjeni tragovi naselja iz vremena neolita, oko 5.000 godina pre nove ere.


Pravila EBRD-a i elektronski sistem javnih nabavki | Privredna komora Crne Gore\nPravila EBRD-a i elektronski sistem javnih nabavki\nU Privrednoj komori Crne Gore 21. marta 2019. godine u okviru saradnje sa Evropskom bankom za obnovu i razvoj održana je radionica na temu “Pravila EBRD-a i elektronski sistem javnih nabavki”.\nPredavanje je održala Julija Martjušina, pomoćnik direktora i stručnjak EBRD-a za javne nabavke i Ričard Gargrejv, sektor za politiku nabavke pri EBRD, dok je radionici prisustvovalo 30 zaposlenih iz različitih crnogorskih preduzeća privatnog i javnog sektora.\nNa radionici su učesnici upoznati sa osnovama poslovanja Evropske banke za obnovu i razvoj, ko su oni i šta rade, kako pokušavaju da postignu svoje ciljeve. Prezentovane su politike, pravila i principi javnih nabavki EBRD-a, kao i implementacija projekata kao osnov za uspijeh.\nNa primjerima iz prakse učesnici su dobili mogućnost prikaza za efikasno korištenje elektronske platforme za javne nabavke klijenata EBRD-a (ECEPP), kao i u razvoj standarda dokumenata javnih nabavki.\nBrojne i ciljno usmjerene teme radionice su, prema analizama popunjenih anketa, uspjele da „probude želju za dodatnim usavršavanjem učesnika“. Predavanje je bilo fokusirano na pronalaženje načina za efikasnu organizaciju aktvnosti u ograničenom vremenu koje je na raspolaganju.